pythainlp/thai-wiki-dataset-v4 huggingface dataset:
อำเภอลิงกา

อำเภอลิงกา  เป็นกลุ่มเกาะที่ตั้งอยู่ในประเทศอินโดนีเซีย ตั้งอยู่ทางใต้ของสิงคโปร์และทางตะวันออกของหมู่เกาะรีเยาของเกาะสุมาตรา
ในทางการปกครอง หมู่เกาะลิงกามีฐานะเป็นอำเภอหนึ่งขึ้นกับจังหวัดเกอปูเลาวันรีเยา โดยมีพื้นที่ 2,120.69 ตร.กม. และมีประชากร 86,244 คนตามสำมะโน ค.ศ. 2010 และ 98,633 คนตามสำมะโน ค.ศ. 2020 จำนวนประมาณอย่างเป็นทางการเมื่อกลาง ค.ศ. 2023 อยู่ที่ 101,030 คน (แบ่งเป็นชาย 52,260 คนและหญิง 48,770 คน) เมืองเอกคือดายิกบนเกาะลิงกา
ประชากรส่วนใหญ่เป็นชาวมลายู, บูกิซ และจีน (ส่วนใหญ่เป็นฮากกา แต้จิ๋ว และฮกเกี้ยน)
ตำบล.
ณ สำมะโน ค.ศ. 2010 อำเภอนี้แบ่งออกเป็น 5 ตำบล ("เกอเจอมาตัน") จากนั้นมีการเพิ่ม 4 ตำบลใน ค.ศ. 2012 (ซิงเกิปเซอลาตันและซิงเกิปเปอซีซีร์จากส่วนหนึ่งของตำบลซีงเกิป และเซอลายาร์กับลิงกาตีมูร์จากส่วนหนึ่งของตำบลลิงกา) อีกแห่งใน ค.ศ. 2018 (เกอปูเลาวันโปเซ็ก - จากส่วนของตำบลซิงเกิปเซอลาตัน) และอีก 3 แห่งใน ค.ศ. 2019 (บากุงเซอรุมปุน, เตอเมียงเปอซีซีร์ และกาตังบีดาเรอ - ทั้งหมดมาจากอำเภอเซอนายัง)
ตำบลทั้ง 13 แห่งแบ่งออกตามตารางข้างล่าง พร้อมพื้นที่และประชากรตามสำมะโน ค.ศ. 2010 และสำมะโน ค.ศ. 2020 และจำนวนประมาณอย่างเป็นทางการช่วงกลาง ค.ศ. 2023 ตารางนี้ยังรวมที่ตั้งศูนย์กลางตำบล จำนวนหมู่บ้านในแต่ละตำบล (รวมเป็น 75 "เดซา" ชนบท และ 9 "เกอลูราฮัน" ในเมือง) และรหัสไปรษณีย์
หมายเหตุ: (a) อำเภอซิงเกิปมี 47 เกาะ (b) รวมหนึ่ง "เกอลูราฮัน" (ศูนย์กลางตำบล)<br>
(c) ประชากรของตำบลเกอปูเลาวันโปเซ็กใหม่ใน ค.ศ. 2010 รวมเข้ากับตำบลซิงเกิปบารัตที่แยกออกไปใน ค.ศ. 2018 <br>(d) ตำบลซิงเกิปมี 32 เกาะ. (e) ประกอบด้วย 3 "เกอลูราฮัน" (ดาโบ, ดาโบลามา และซูไงลุมปูร์) และ 3 "เดซา"<br>(f) ประชากรของตำบลซิงเกิปเซอลาตันและซิงเกิปเปอซีซีร์ใหม่ใน ค.ศ. 2010 รวมเข้ากับตำบลซิงเกิปที่แยกออกไปใน ค.ศ. 2012<br>(g) รวมหนึ่ง "เกอลูราฮัน" (เบอร์เลียน) (h) ตำบลลิงกามี 71 เกาะ (i) รวม 2 "เกอลูราฮัน" - ดายิกและดายิกเซอปินจัน <br>(j) ประชากรของตำบลเซอลายาร์และลิงกาตีมูร์ใหม่ใน ค.ศ. 2010 รวมเข้าในอำเภอลิงกาที่แยกออกไปใน ค.ศ. 2012<br>(k) ตำบลิงกาอูตารามี 12 เกาะ (l) ตำบลเซอนายัง (รวมสามตำบลใหม่ที่แยกใน ค.ศ. 2019) มี 324 เกาะ
<br>(m) ประชากรของตำบลบากุงเซอรุมปุน ตาเมียงเปอซีซีร์ และกาตังบีดาเรอใหม่ใน ค.ศ. 2010 รวมเข้ากับตำบลเซอนายังที่แยกออกไปใน ค.ศ. 2019
ราชอาณาจักรตาฮีตี

ราชอาณาจักรตาฮีตี ก่อตั้งขึ้นโดยพระเจ้าโปมาเรที่ 1 ด้วยความช่วยเหลือของมิชชันนารีอังกฤษและพ่อค้ายุโรป โดยได้รวบรวมหมู่เกาะต่างๆ เข้าด้วยกัน และก่อตั้งเป็นราชอาณาจักร ต่อมาในสมัยของพระเจ้าโปมาเรที่ 2 อาณาจักรก็เริ่มก้าวหน้า มีความรุ่งเรืองและเป็นที่ยอมรับมากขึ้น แต่อาณาจักรก็ต้องเผชิญกับการล่าอาณานิคมเช่นเดียวกันกับดินแดนโปลินีเซียอื่น ๆ เช่น ราอีอาเตอา, ฮูอาฮีเน, บอราบอรา, ฮาวาย, ซามัว, ตองงา, ราโรตองงา และนีอูเอ ในศตวรรษที่ 19
ตาฮีตีต้องตกเป็นรัฐอารักขาของฝรั่งเศสในปี ค.ศ. 1842 และดินแดนส่วนใหญ่ถูกยึดเป็นอาณานิคมของฝรั่งเศส ใน ค.ศ. 1880 สถาบันพระมหากษัตริย์ถูกยกเลิกโดยฝรั่งเศสหลังจากนั้นไม่นาน แม้ว่าจะยังคงมีการอ้างสิทธิในราชบัลลังก์และยังคงหวังว่าจะมีการฟื้นฟูสถาบันพระมหากษัตริย์ บางคนอ้างว่าการกระทำในการยกเลิกระบอบกษัตริย์อย่างฉับพลันเป็นการกระทำที่มิชอบด้วยกฎหมายและขัดต่ออำนาจศาล
มะกอกแดง

มะกอกแดง ชื่อวิทยาศาสตร์: "Spondias purpurea"เป็นพืชในสกุลมะกอก วงศ์มะม่วง เป็นพืชพื้นเมืองของทวีปอเมริกา โดยทั่วไปรู้จักในชื่อสามัญว่า Jocote ซึ่งมาจากคำในภาษานาฮวต "xocotl" หมายถึงผลไม้ ชื่อสามัญอื่นๆคือ Red Mombin Purple Mombin Hog Plum Sineguela และ Siriguela เป็นไม้พื้นเมืองในเขตร้อนของทวีปอเมริกา ชาวสเปนนำมาปลูกที่ฟิลิปปินส์ 
มะกอกแดงเป็นไม้ยืนต้นผลัดใบ เปลือกต้นสีเทาหรือสีน้ำตาล กิ่งขนาดใหญ่ เปราะหักง่าย ใบประกอบ ใบบางคล้ายกระดาษ ดอกช่อดอกสีแดงหรือม่วง ผลสดมีเมล็ดเดียวแข็ง เปลือกสีแดง ม่วง หรือเหลือง เนื้อสีเหลืองมีกลิ่นหอม รับประทานผลสุกเป็นผลไม้ ในเอลซัลวาดอร์นำไปเป็นส่วนผสมในการทำไซรับ ผลสุกนำไปเชื่อมหรือทำเยลลี่ ผลดิบนำไปดอง ใช้เป็นอาหารสัตว์ เนื้อไม้เบาเหมาะแก่การทำกระดาษ เปลือกลำต้นใช้รับประทานแก้ท้องเสีย
อาร์กเดอทรียงฟ์ดูว์การูแซล

อาร์กเดอทรียงฟ์ดูว์การูแซล  หรือรู้จักกันในชื่อ ประตูชัยแห่งการูแซล เป็นอนุสรณ์สถานที่สำคัญในกรุงปารีส ประเทศฝรั่งเศส ตั้งอยู่กลางจัตุรัสดูว์การูแซล ("Place du Carousel") ซึ่งเคยเป็นที่ตั้งของพระราชวังทุยเลอรี อยู่ในเขตที่ 1 ของกรุงปารีส ประตูชัยแห่งนี้สร้างขึ้นในระหว่างปีค.ศ. 1806 - ค.ศ. 1808 เพื่อเป็นการสดุดีวีรชนทหารกล้าที่ได้ร่วมรบเพื่อประเทศฝรั่งเศสในระหว่างสงครามนโปเลียน สร้างในช่วงเดียวกันกับประตูชัยแห่งฝรั่งเศส และสร้างเสร็จก่อน ส่วนประตูชัยแห่งใหญ่นั้นเนื่องจากขนาดที่ใหญ่กว่าถึงสองเท่า จึงทำให้ใช้เวลาถึง 30 ปีในการสร้าง 
ประตูชัยแห่งนี้ได้ถูกขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1808
ลักษณะทางสถาปัตยกรรม.
อนุเสาวรีย์แห่งนี้มีขนาดความสูง 19 เมตร หน้ากว้าง 23 เมตร และหนา 7.3 เมตร บริเวณช่องโค้งกลางสูง 6.4 เมตร ขนาบข้างด้วยช่องโค้งขนาดเล็กเท่ากันจำนวน 2 ช่อง สูง 4.3 เมตร และกว้าง 2.7 เมตร 
เสาต่างๆโดยรอบมีลักษณะเป็นเสาคอรินเทียน ทำจากหินอ่อน เหนือหัวเสาเป็นรูปปั้นนายทหารเอกทั้งแปดแห่งจักรวรรดิฝรั่งเศส บริเวณส่วนหน้าบันซึ่งอยู่ระหว่างรูปปั้นนั้น เป็นงานสลักนูนต่ำประกอบด้วย;
นอกจากนี้ ยังมีงานสลักนูนต่ำบนหินอ่อนสีชมพูแสดงถึงชัยชนะทางการทหารและการทูตของนโปเลียน ซึ่งกล่าวถึงเหตุการณ์ต่างๆดังนี้;
ประตูชัยแห่งนี้สร้างตามลักษณะสถาปัตยกรรมตามอย่างประตูชัยในสมัยจักรวรรดิโรมัน ในสมัยของจักรพรรดิเซปตีมิอุส เซเวรุส งานแกะสลักนูนต่ำหินอ่อนซึ่งเล่าเรื่องราวของยุทธการต่างๆนั้นถูกเลือกโดย วิว็อง เดอนง (Vivant Denon) ผู้อำนวยการของพิพิธภัณฑ์นโปเลียน (ปารีส) (ซึ่งเคยตั้งอยู่ในพระราชวังลูฟวร์ในสมัยนั้น) และออกแบบโดย ชาร์ลส์ เมนิเย (Charles Meynier)
รูปสำริดม้าเทียมรถศึก (Quadriga) นั้นเป็นแบบจำลองของ "Horses of Saint Mark" ซึ่งตั้งอยู่บนประตูทางเข้าหลักของบาซิลิกา ซาน มาร์โก ที่เมืองเวนิส โดยในสมัยจักรวรรดิฝรั่งเศสนั้นได้มีการย้ายรูปสำริดของจริงมาเนื่องในโอกาสพิเศษต่างๆอีกด้วย
ประวัติ.
ประตูชัยแห่งนี้ออกแบบการสร้างโดย ชาร์ล แปร์ซีเย (Charles Percier) และ ปิแย์-ฟร็องซัว-เลโอนาร์ ฟงแตน (Pierre François Léonard Fontaine) โดยคำสั่งของจักรพรรดินโปเลียน สร้างระหว่างปีค.ศ. 1806 ถึงค.ศ. 1808 ตามรูปแบบของประตูชัยคอนสแตนติน  ซึ่งสร้างในสมัย 312 ปีก่อนคริสตกาล โดยสร้างเพื่อเป็นซุ้มประตูทางเข้าหลักของพระราชวังทุยเลอรี ซึ่งต่อมาหลังจากการรื้อถอนอาคารพระราชวังนี้หลังจากเหตุการณ์ Paris Commune ในปีค.ศ. 1871 ทำให้ทัศนียภาพเปิดโล่งไปจนถึงประตูชัยฝรั่งเศส
ในตอนแรกนั้นได้มีการติดตั้งบนยอดของประตูชัยด้วยรูปสำริดของ "Horses of Saint Mark" ของจริงซึ่งยึดมาจากบาซิลิกา ซาน มาร์โก ในปีค.ศ. 1798 โดยจักรพรรดินโปเลียน ซึ่งได้มีการคืนให้ในปีค.ศ. 1815 หลังจากการพ่ายแพ้ของฝรั่งเศสในยุทธการที่วอเตอร์ลู และการฟื้นฟูราชวงศ์บูร์บง โดยผ่านทางจักรวรรดิออสเตรีย และต่อมาจึงมีทดแทนโดยรูปสำริดม้าเทียมรถศึกใหม่ในปีค.ศ. 1828 เป็นผลงานของบารอน ฟร็องซัว โฌแซฟ โบซิโอ (Baron François Joseph Bosio) เป็นรูปม้า 4 ตัวเทียมรถศึกนำโดยเทพีทั้งสองฝั่ง โดยรูปหล่อสำริดนี้สร้างขึ้นเพื่อเป็นเกียรติแก่สมัยฟื้นฟูราชวงศ์บูร์บง และจุดจบของนโปเลียน
ประตูชัยแห่งนี้ยังเป็นต้นแบบสำคัญให้แก่ "มาร์เบิล อาร์ช" (Marble Arch) ซึ่งตั้งอยู่ ณ กรุงลอนดอน ประเทศอังกฤษ สร้างขึ้นในระหว่างปีค.ศ. 1826 - ค.ศ. 1833
อเล็กซ์ หฺวา เทียน

อเล็กซ์ หัวเทียน  เกิดวันที่ 25 ตุลาคม ค.ศ. 1989 ที่กรุงลอนดอน ประเทศอังกฤษ สหราชอาณาจักร เป็นนักกีฬาขี่ม้าโอลิมปิกให้แก่ประเทศจีน
เขาเกิดในกรุงลอนดอนโดยมีพ่อเป็นชาวจีนแม่เป็นชาวอังกฤษ และมีน้องชายหนึ่งคนชื่อ เจมี หัวหมิง ทั้งนี้ อเล็กซ์เริ่มขี่ม้าเมื่ออายุได้สี่ขวบเมื่อครั้งที่อาศัยอยู่ในกรุงปักกิ่งและในภายหลังที่ฮ่องกง ครอบครัวของเขาได้ย้ายไปยังวิลต์เชอร์เมื่อเขาอายุได้ 11 ปี ซึ่งอเล็กซ์ได้เข้าศึกษาที่โรงเรียนชาฟินโกรฟและศึกษาต่อที่วิทยาลัยอีตัน
เขาเป็นนักขี่ม้าประเภทอีเวนต์ชาวจีนเพียงคนเดียวที่เข้าแข่งขันในระดับนานาชาติ อเล็กซ์สละเวลาการศึกษาที่วิทยาลัยอีตันเป็นระยะเวลาหนึ่งปีเพื่อเตรียมความพร้อมสำหรับการแข่งขันกีฬาโอลิมปิก 2008 ที่กรุงปักกิ่ง เขาใช้ม้าสี่ตัวในการคัดเลือกระหว่างเดือนตุลาคม ค.ศ. 2007 และพฤษภาคม ค.ศ. 2008 แม้ว่าจะเป็นผู้เข้าแข่งขันในฐานะเจ้าภาพแต่เขาก็ต้องการที่จะประสบความสำเร็จในมาตรฐานขั้นต่ำ เขาผ่านการคัดเลือกด้วยการจัดอันดับในฐานะนักขี่ม้าโอลิมปิกรายการอีเวนต์ที่อายุน้อยที่สุดเท่าที่เคยมีมา ในช่วงกลาง ค.ศ. 2008 เขาประสบความสำเร็จด้วยการอยู่ในอันดับที่ 21 ของโลก
เขาได้รับการฝึกสอนโดยอดีตแชมป์โลกที่มีชื่อว่าเคลย์ตัน เฟรเดอริกส์ กับภรรยาของเขาที่มีชื่อว่าลูซินดา เฟรเดอริกส์ ผู้ซึ่งชนะการแข่งขันเบิร์กลีย์ฮอร์สไทรอัลส์ 2006 และแบดมินตันฮอร์สไทรอัลส์ 2007 ที่ฐานรากของพวกเขาในวิลต์เชอร์ และเจน เกรกอรี ซึ่งเป็นสมาชิกทีมเดรสสาจโอลิมปิกของสหราชอาณาจักรใน ค.ศ. 1996 และ 2008
เมื่อเขาหวนกลับไปศึกษาต่อที่วิทยาลัยอีตันให้สำเร็จหลักสูตร อเล็กซ์ชนะการจัดอันดับที่มหาวิทยาลัยบริสทอลสำหรับการเข้ารับศึกษาในสาขาวิศวกรรมแอโรเทคโนโลยี ซึ่งเขาได้เลื่อนออกไปเป็นระยะเวลาสามปีเพื่อมุ่งสมาธิมาที่การแข่งขันในลอนดอน 2012 ในการแข่งขันเบลนไฮม์อินเตอร์เนชันแนลฮอร์สไทรอัลส์ 2009 อเล็กซ์ได้รับรางวัลนักขี่ม้ายอดเยี่ยมรุ่นอายุไม่เกิน 25 ปี และผ่านการคัดเลือกสู่กีฬาขี่ม้าชิงแชมป์โลกที่เล็กซิงตัน ในเดือนกันยายน ค.ศ. 2010 และในเดือนพฤศจิกายน ค.ศ. 2009 อเล็กซ์ได้รับรางวัลเอชเอสบีซีไรซิงสตาร์ครั้งสถาปนา โดยได้รับพระราชทานที่กรุงโคเปนเฮเกนจากเจ้าหญิงฮายา ผู้ทรงเป็นประธานสหพันธ์กีฬาขี่ม้านานาชาติที่งาน 'ออสการ์แห่งกีฬาขี่ม้า'
ตราแผ่นดินของชิลี

ตราแผ่นดินของชิลี เริ่มใช้เมื่อวันที่ 26 มิถุนายน พ.ศ. 2377 มีส่วนประกอบดังนี้
มีคำขวัญในริบบินสีขาว เขียนว่า 
ประวัติ.
ปิตุภูมิเก่า (สาธารณรัฐที่ 1).
ตราแผ่นดินสมัยปิตุภูมิเก่า ประกาศใช้โดยประธานาธิบดี โฮเซ่ มิเกล คาร์เรรา (José Miguel Carrera) เมื่อ ค.ศ. 1812 ออกแบบเป็นรูปวงรี ภายในมีรูปเสาหินรองรับลูกโลก หมายถึง ต้นไม้แห่งอิสรภาพ ที่ยอดบนมีรูปคทา และ กิ่งปาล์มไขว้กัน อยู่ภายใต้ดาวห้าแฉกสีขาว
มีรูปชนพื้นเมืองชายถือถือหอกกับหญิงยืนอยู่ด้านข้างของเสาหินทั้งสองข้าง เหนือรูปทั้งหมดมีคำขวัญเป็นภาษาลาตินว่า "Post Tenebras Lux" ("แสงสว่างภายหลังความมืดมน") และ ใต้ภาพ "Aut Consiliis Aut Ense" ("โดยสภาหรือโดยดาบ")
การเปลี่ยนผ่าน.
ในปี ค.ศ. 1817 ได้มีการแก้ไขแบบตราแผ่นดินด้านหลังธงศึก เป็นรูปภูเขาไฟ มีกลุ่มควันที่พวยพุ่ง ซึ่งตราแบบดังกล่าวใช้ในช่วงการเปลี่ยนผ่านเพียงระยะเวลาสั้น.
ปิตุภูมิใหม่.
ในปี ค.ศ. 1819 ได้มีการแก้ไขแบบตราแผ่นดินให้เหลือเพียงรูปเสาหินรองรับลูกโลก ซึ่งตราแบบดังกล่าวใช้ในช่วงการเปลี่ยนผ่านเพียงระยะเวลาสั้น.
ลิงกา (มาเลเซีย)

ลิงกา  เป็นเมืองประมงขนาดเล็กแห่งหนึ่งที่ตั้งอยู่ในเขตซรีอามัน รัฐซาราวัก ประเทศมาเลเซีย ใกล้กับแม่น้ำลูปาร์ที่ไหลออกสู่ทะเลจีนใต้ ที่นี่การค้าพาณิชย์ส่วนใหญ่มักเป็นกิจการของกลุ่มชนเชื้อสายจีน และมีชื่อเสียงว่าเป็นเมืองแห่งจระเข้ซึ่งมีจำนวนมากและสามารถพบได้ตามลำน้ำทั่วไป
สุลต่านอับดุล เมจิดที่ 1

สุลต่านอัลดุล เมจิดที่ 1 (Abdul Mejid I; ภาษาตุรกีออตโตมัน: عبد المجيد اول "‘Abdü’l-Mecīd-i evvel") เป็นสุลต่านแห่งจักรวรรดิออตโตมันองค์ที่ 31 พระองค์ขึ้นครองราชย์สืบต่อจากสุลต่านมาห์มูดที่ 2 ผู้เป็นพระราชบิดาเมื่อวันที่ 2 กรกฎาคม 1839 ในรัชสมัยของพระองค์ เป็นจุดเริ่มต้นของขบวนการชาตินิยมภายในจักรวรรดิ
ความสำเร็จที่ยิ่งใหญ่ที่สุดของสุลต่านอับดุลเมจิดที่ 1 คือการประกาศพระราชกฤษฎีกาตันซิมาต เมื่อขึ้นครองราชย์ โดยมีมุสตาฟา เรชิด ปาชา เสนาบดีต่างประเทศในขณะนั้นเป็นผู้ร่าง ซึ่งนับเป็นจุดเริ่มต้นของการปฏิรูปจักรวรรดิออตโตมันอย่างเป็นรูปธรรมในปี 1839 สุลต่านอับดุลเมจิกเป็นกษัตริย์ที่มีพระอัธยาศัยอ่อนโยน ในการมอบอำนาจให้ Sublime Porte ในโครงการปฏิรูป ตันซิมาต เป็นการปฏิรูปครั้งใหญ่ในจักรวรรดิออตโตมันที่มีเป้าหมายหลักเพื่อสร้างความเป็นเอกภาพของจักรวรรดิ โดยการรวมกลุ่มชาติต่างๆ ที่ต้องการแยกตัวออกไปและกลุ่มชาติพันธุ์ต่าง ๆ เข้าด้วยกันผ่านกฎหมายและการปฏิรูปใหม่ ๆ อย่างไรก็ตาม แม้จะมีความพยายามอย่างมากในการสร้างความเท่าเทียมกันระหว่างชาวมุสลิมและไม่ใช่มุสลิม รวมถึงชาวเติร์กและไม่ใช่ชาวเติร์ก แต่ในระยะยาว การปฏิรูปตันซิมาตก็ไม่สามารถป้องกันการเติบโตของขบวนการชาตินิยมและการแยกตัวของดินแดนต่าง ๆ ได้
พระองค์ทรงขึ้นครองราชย์เมื่อพระชนม์เพียง 16 พรรษา ตลอดรัชสมัยของพระองค์ มหาอำนาจตะวันตก ได้แก่ อังกฤษ รัสเซีย ออสเตรีย ปรัสเซีย และฝรั่งเศสต่างขยายอำนาจเข้ามาในจักรวรรดิออตโตมัน ทั้งในด้านอิทธิพลทางการเมืองและทางศาสนา ในการเข้ามาคุ้มครองผู้นับถือศาสนาคริสต์นิกายโรมันคาทอลิกและกรีกออร์ทอดอกซ์ จนในที่สุดเกิดความขัดแย้งกับรัสเซียจนกลายเป็นสงครามไครเมีย ทั้งนี้ ฝรั่งเศส ออสเตรีย และอังกฤษเข้าช่วยจักรวรรดิออตโตมัน สงครามสิ้นสุดลงโดยฝ่ายจักรวรรดิออตโตมันเป็นฝ่ายชนะ มีการลงนามในสนธิสัญญาปารีส พ.ศ. 2389 โดยมหาอำนาจจะประกันความเป็นเอกราชของออตโตมัน ให้ทะเลดำเป็นน่านน้ำที่เป็นกลาง แต่จักรวรรดิออตโตมันก็ต้องเผชิญกับปัญหาหนี้สินตามมา แม้จะเป็นผู้ชนะ ทำให้มหาอำนาจตะวันตกเข้ามาแทรกแซงได้มากขึ้น
ในสมัยของพระองค์มีการปรับปรุงประเทศหลายอย่าง ส่งเสริมให้เกิดความยุติธรรมทางด้านศาล กฎหมาย การเก็บภาษีและการเกณฑ์ทหารโดยไม่คำนึงถึงเชื้อชาติ และศาสนา ซึ่งเป็นสิ่งที่ทำได้จริงยากและก่อให้เกิดความแตกแยกในจักรวรรดิตามมา พระองค์พยายามปฏิรูปการศึกษา โดยทรงต้องการให้การศึกษาภาคบังคับเป็นแบบให้เปล่าจนถึงระดับมัธยมศึกษาแต่ก็ต้องล้มเลิกเพราะไม่มีเงินทุน ใน พ.ศ. 2389 ได้จัดตั้งสถาบันอุดมศึกษาขึ้นคือมหาวิทยาลัยอิสตันบูล โดยรวมสถาบันอุดมศึกษาเดิมเข้าด้วยกัน แต่ก็ประสบปัญหามากมาย
รัชสมัยของพระองค์สิ้นสุดลงใน พ.ศ. 2404 พระองค์ประชวรด้วยโรควัณโรคจนสิ้นพระชนม์เมื่อ 25 มิถุนายน พ.ศ. 2404 โดยที่สภาพของประเทศยังไม่ดีขึ้น สุลต่านอับดุล อะซีซผู้เป็นพระอนุชาผู้ครองราชย์ต่อมาก็ต้องประสบปัญหาเช่นเดียวกันจนถูกถอดออกจากราชบัลลังก์ในที่สุด
วรกมล ซาเตอร์

วรกมล ซาเตอร์ (เกิด 6 มีนาคม พ.ศ. 2538) ชื่อเล่น เจฟ หรือที่รู้จักกันในชื่อ เจฟ ซาเตอร์ เป็นนักร้อง นักแสดง และนายแบบชาวไทย
ประวัติ.
วรกมลเกิดและเติบโตที่กรุงเทพมหานคร เป็นบุตรของปราณี แซ่ล้อ เขามีเชื้อสายไทย จีน อิตาลี และอังกฤษ เขาเป็นบุตรคนที่สองจากทั้งหมดห้าคนของครอบครัว โดยมีพี่น้องเป็นชายสองคน และเป็นหญิงอีกสองคน
วรกมลสำเร็จการศึกษาระดับมัธยมศึกษาจากโรงเรียนสาธิตแห่งมหาวิทยาลัยรังสิต (ศิลป์-ภาษาญี่ปุ่น) และสำเร็จการศึกษาระดับปริญญาตรีจากคณะบริหารธุรกิจ มหาวิทยาลัยรังสิต
สุลต่านอัรเราะชีดแห่งโมร็อกโก

อัรเราะชีด อิบน์ อะลี อัชชะรีฟ  รู้จักกันในพระนาม มูลัย อัรเราะชีด (ค.ศ. 1631 – 9 เมษายน ค.ศ. 1672) ทรงเป็นสุลต่านแห่งโมร็อกโกตั้งแต่ ค.ศ. 1666 ถึง 1672 ทรงเป็นโอรสของชะรีฟ อิบน์ อะลี ผู้ก่อตั้งราชวงศ์อะละวี ที่มีอำนาจในทาฟีลัลต์ในช่วงรอบ ๆ ค.ศ. 1630
ด้วยกองทัพที่มีขนาดเล็ก อัรเราะชีดเคลื่อนพลไปทางตะวันออกของโมร็อกโก พระองค์สามารถขยายอำนาจและยึดครองตาซะฮ์ได้ ในค.ศ. 1666 พระองค์นำทัพไปที่แฟ็สและกลายเป็นผู้ปกครองเซาเอียแห่งดีลา หลังจากพิชิตบริเวณชายฝั่งตอนเหนือของโมร็อกโกแล้ว พระองค์สามารถครอบครองมาร์ราคิชได้สำเร็จใน ค.ศ. 1669 พระองค์ครอบครองซูสและลิตเติลแอตลาส ซึ่งทำให้ราชวงศ์อะละวีควบคุมทั้งโมร็อกโกได้สำเร็จ
พระองค์สวรรคตที่มาร์ราคิชในค.ศ. 1672 หลังจากตกจากหลังม้า และสืบทอดต่อโดยอิสมาอีล อิบน์ ชะรีฟ
สมเด็จพระราชินีคาลามาแห่งฮาวาย

สมเด็จพระราชินีคาลามา ฮากาเลเลโปนิ คาปาคุไฮลิแห่งฮาวาย  หรือ สมเด็จพระราชินีคาลามาแห่งฮาวาย  (17 มีนาคม 1817 - 20 กันยายน 1870) เป็นพระอัครมเหสีในพระเจ้าคาเมฮาเมฮาที่ 3 แห่งฮาวาย และเป็นสมเด็จพระราชินีแห่งราชอาณาจักรฮาวาย ตั้งแต่ปี ค.ศ. 1837 ไปสู่การสวรรคตของพระราชสวามีใน ค.ศ. 1854
สมเด็จพระราชินีคาลามาแห่งฮาวาย เสด็จพระราชสมภพเมื่อวันที่ 17 มีนาคม ค.ศ. 1817 พระองค์ทรงเป็นพระราชธิดาในนาอิเฮคูคูอิกับอิอาฮูลูลา พระบิดาของพระองค์เป็นผู้บัญชาการกองทัพเรือของชาวพื้นเมืองฮาวาย
พระองค์ทรงมีความใกล้ชิดกับพระเจ้าคาเมฮาเมฮาที่ 2 ซึ่งมีศักดิ์เป็นพระปิตุลาของพระองค์ ทำให้พระองค์ได้พบกับพระเจ้าคาเมฮาเมฮาที่ 3 ในที่สุดพระองค์และพระเจ้าคาเมฮาเมฮาที่ 3 ก็ได้อภิเษกสมรสกันเมื่อวันที่ 14 กุมภาพันธ์ 1837
เมื่อครั้งพระองค์ยังทรงดำรงพระราชอิสริยยศเป็นสมเด็จพระราชินีแห่งฮาวายพระองค์ก็ไม่ทรงมีบทบาททางการเมืองมากนัก เนื่องจากอำนาจส่วนใหญ่อยู่ที่สมเด็จพระราชินีคาอาฮูมานู ในฐานะผู้สำเร็จราชการแห่งฮาวาย เนื่องจากว่าพระราชสวามีของพระองค์ครองราชย์ในขณะที่มีพระชนมพรรษาได้เพียง 12 พรรษา จึงต้องให้สมเด็จพระราชินีคาอาฮูมานูเป็นผู้สำเร็จราชการแทนพระองค์ในการปกครองฮาวาย
สมเด็จพระราชินีคาลามาแห่งฮาวายเสด็จสวรรคตเมื่อ 20 กันยายน 1870 ขณะมีพระชนมายุได้ 53 พรรษา พระบรมศพของพระองค์ได้รับการฝังเมื่อวันที่ 8 ตุลาคม 1870 ที่สุสานพระราชวงศ์ฮาวาย พระองค์สวรรคตได้เพียงสองปีก่อนถึงจุดสิ้นสุดของราชวงศ์คาเมฮาเมฮา
ภาษาชินบอน

ภาษาชินบอน (Chinbon language) หรือภาษาชินด์วิน มีผู้พูดในพม่าทั้งสิ้น 19,600 คน (พ.ศ. 2526) ในเขตเมืองกานแปะและและปะและวะ รัฐชีน จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ชีน-นาคา สาขาย่อยกูกี-ชีน เขียนด้วยอักษรละติน รากศัพท์ใกล้เคียงกับภาษาอาโซถึง 50%
สุลต่านอิสมาอีล อิบน์ ชะรีฟ แห่งโมร็อกโก

มูลาย อิสมาอีล อิบน์ ชะรีฟ  พระราชสมภพประมาณ ค.ศ. 1645 ที่ซิญิลมาซะฮ์และสวรรคตในวันที่ 22 มีนาคม ค.ศ. 1727 ที่แม็กแน็ส ทรงเป็นสุลต่านแห่งโมร็อกโกตั้งแต่ ค.ศ. 1672–1727 เป็นกษัตริย์องค์ที่สองจากราชวงศ์อะละวี พระองค์เป็นโอรสองค์ที่เจ็ดของมูลายชะรีฟ และเป็นผู้ว่าแห่งราชอาณาจักรแฟ็สและโมร็อกโกตอนเหนือจาก ค.ศ. 1667 จนกระทั่งสุลต่านอัรเราะชีดแห่งโมร็อกโก กึ่ง-พระอนุชาสวรรคตใน ค.ศ. 1672 พระองค์กลายเป็นสุลต่านที่แฟ็ส แต่ใช้เวลาบางปีที่มีข้อขัดแย้งกับมูลาย อะฮ์เหม็ด อิบน์ เมฮ์เรซ พระนัดดาของพระองค์ที่อ้างสิทธิ์ในการครองราชย์ จนกระทั่งคนที่สองสวรรคตใน ค.ศ. 1687 การปกครองของมูลาย อิสมาอีล มีระยะเวลา 55 ปี ถือเป็นสุลต่านแห่งโมร็อกโกที่ครองราชย์เป็นระยะเวลานานที่สุด
เซ็พเพอลีน

เซ็พเพอลีน  เป็นเรือเหาะมีโครง (rigid airship) ประเภทหนึ่ง บุกเบิกโดยกราฟแฟร์ดีนันท์ ฟ็อน เซ็พเพอลีน วิศวกรชาวเยอรมัน ในต้นคริสต์ศตวรรษที่ 20 แนวคิดของเซ็พเพอลีนร่างไว้ครั้งแรกใน ค.ศ. 1874 และสรุปรายละเอียดใน ค.ศ. 1893 จดสิทธิบัตรในเยอรมนีใน ค.ศ. 1895 และในสหรัฐอเมริกาเมื่อวันที่ 14 มีนาคม ค.ศ. 1899 หลังแบบเซ็พเพอลีนประสบความสำเร็จอย่างโดดเด่น คำว่า "เซ็พเพอลีน" ก็ได้ถูกใช้หมายถึงเรือเหาะมีโครงทุกประเภทอย่างไม่เป็นทางการ เซ็พเพอลีนบินเชิงพาณิชย์ครั้งแรกใน ค.ศ. 1910 โดยบริษัทเรือเดินอากาศเยอรมัน (DELAG) สายการบินเชิงพาณิชย์แรกของโลก จนถึงกลาง ค.ศ. 1914 DELAG รับส่งผู้โดยสารกว่า 34,000 คน ในกว่า 1,500 เที่ยวบิน หลังสงครามโลกครั้งที่หนึ่งปะทุ กองทัพเยอรมันใช้เซ็พเพอลีนอย่างกว้างขวางเพื่อทิ้งระเบิดและสอดแนม
เมื่อเยอรมนีพ่ายสงครามใน ค.ศ. 1918 ธุรกิจเรือเหาะหยุดชะงักชั่วคราว แต่ภายใต้การนำของฮูโก เอ็คเคินเนอร์ ผู้สืบเชื้อสายของกราฟเซ็พเพอลีนผู้ล่วงลับ เซ็พเพอลีนพลเรือนกลับมาได้รับความนิยมอีกครั้ง ใน ค.ศ. 1919 DELAG ตั้งบริการรายวันที่มีกำหนดการระหว่างกรุงเบอร์ลิน มิวนิก และฟรีดริชชาเฟน สมัยรุ่งเรืองที่สุด คือ ระหว่างคริสต์ทศวรรษ 1930 เมื่อเรือเหาะ เอ็ลเซ็ท 127 "เซ็พเพอลีน" และเอ็ลเซ็ท 129 "ฮินเดินบวร์ค" ดำเนินการเที่ยวบินข้ามแอตแลนติกจากเยอรมนีสู่ทวีปอเมริกาเหนือและบราซิล ยอดอลังการศิลป์ของตึกเอ็มไพร์สเตทเดิมได้รับออกแบบให้ใช้เป็นเสาผูกยึดสำหรับเซ็พเพอลีนและเรือเหาะอื่นเพื่อจอด แต่ปฏิบัติไม่ได้จริง วินาศภัยฮินเดินบวร์คใน ค.ศ. 1937 ร่วมกับปัญหาทางการเมืองและเศรษฐกิจ เร่งให้เซ็พเพอลีนถึงคราวสิ้นสุด
ซานนิโกลัสเดโลสอาร์โรโยส

ซานนิโกลัสเดโลสอาร์โรโยส  หรืออาจเรียกสั้น ๆ ว่า ซานนิโกลัส เป็นเมืองในรัฐบัวโนสไอเรส ประเทศอาร์เจนตินา บนชายฝั่งทิศตะวันตกของแม่น้ำปารานา อยู่ห่างจากเมืองโรซาริโอ 61 กม. มีประชากร 138,000 คน (ค.ศ. 2001)
ซันลูการ์เดบาร์ราเมดา

ซันลูการ์เดบาร์ราเมดา  เป็นเมืองทางตะวันตกเฉียงเหนือของจังหวัดกาดิซ ในแคว้นอันดาลูซิอา ทางตอนใต้ของประเทศสเปน ซานลูการ์ต้งอยู่บนฝั่งซ้ายของปากแม่น้ำกัวดัลกิบีร์ ตรงข้ามกับอุทยานแห่งชาติดอญญานา อยู่ห่างจากเมืองกาดิซ 52 กม. และห่างจากเซบิยา 119 กม. เมืองมีประชากร 65,805 คน (ค.ศ. 2009) เมืองมีการตั้งถิ่นฐานตั้งแต่ยุคโบราณ ประกาศตั้งเป็นเมืองในปี ค.ศ. 1297 โดยอาลอนโซ เปเรซ เด กุซมัน
เนื่องจากมีที่ตั้งเป็นจุดยุทธศาสตร์ เมืองจึงเป็นจุดเริ่มต้นในการเดินทาง ในยุคล่าอาณานิคมและบุกเบิกอเมริการะหว่างศตวรรษที่ 15-17 เป็นเมืองจุดเริ่มต้นของการเดินทางสำรวจทางเรือครั้งที่ 3 ของคริสโตเฟอร์ โคลัมบัสในปี ค.ศ. 1498 และการเดินทางรอบโลกของเฟอร์ดินันด์ มาเจลลัน นักเดินเรือชาวโปรตุเกสในปี ค.ศ. 1519 เมืองถูกลดความสำคัญหลังจากปี ค.ศ. 1645 หลังเกิดเรื่องน่าอับอายของดยุกเมดีนาซีโดเนีย 
ในศตวรรษที่ 19 เศรษฐกิจของเมืองขึ้นอยู่กับการปลูกองุ่นและการท่องเที่ยวในฤดูร้อน ในศตวรรษที่ 20 ถูกทำลายเนื่องจากสงครามกลางเมืองสเปน เช่นเดียวกับเมืองอื่น ปัจจุบัน เป็นจุดหมายปลายทางของนักท่องเที่ยวที่สำคัญ ในด้านอาหาร โดยเฉพาะไวน์มันซานิยา และกุ้ง มีชายหาดที่มีชื่อเสียง มีการแข่งม้าและดนตรีฟลาเมงโก มีพระราชวังของดยุกเมดีนาซีโดเนีย
เจ้าชายอัลมุห์ตาดี บิลละห์ มกุฎราชกุมารแห่งบรูไน

สมเด็จเจ้าฟ้าชายอัล-มุห์ตาดี บิลละห์ อิบนี ฮัสซานัล โบลเกียห์ (พระราชสมภพ 17 กุมภาพันธ์ ค.ศ. 1974) เป็นพระราชโอรสองค์โตในสมเด็จพระราชาธิบดีฮัจญี ฮัสซานัล โบลเกียห์กับสมเด็จพระราชินีสเลฮาแห่งบรูไน ทรงเป็นมกุฎราชกุมารแห่งบรูไนดารุสลาม และเป็นบุคคลแรกในลำดับการสืบราชบัลลังก์บรูไน ในที่สุดพระองค์จะเป็นประมุขแห่งรัฐและรัฐบาล และถือเป็นบุคคลที่มีความสำคัญเป็นอันดับสองในลำดับชั้นทางการเมือง
ชีวิตช่วงต้นและการศึกษา.
เปองีรันมูดา (เจ้าชาย) อัลมุห์ตาดี บิลละห์เสด็จพระราชสมภาที่อิซตานาดารุลฮานา บันดาร์เซอรีเบอกาวันในรัชสมัยของพระราชบิดาเมื่อวันที่ 17 กุมภาพันธ์ ค.ศ. 1974 พระองค์เป็นโอรสองค์แรก จึงกลายเป็นรัชทายาทราชบัลลังก์รูไน พระองค์เริ่มเรียนหนังสือที่โรงเรียนปูเตอราปูเตอรีที่อิซตานาดารุลฮานา จากนั้นจึงเข้าเรียนชั้นประถมศึกษาที่โรงเรียนเซนต์แอนดรูวส์ พระองค์อ่าน "ซูระฮ์-ซูระฮ์ลาซิม" และอัลกุรอานเสร็จใน ค.ศ. 1988 
ชีวิตส่วนพระองค์.
สมรสและพระราชโอรสธิดา.
ณ วันที่ 9 กันยายน ค.ศ. 2004 อัลมุห์ตาดี บิลละห์ทรงอภิเษกสมรสกับเปองีรันอานักซาระฮ์ผู้มีพระชนมพรรษา 17 พรรษาที่อิซตานานูรุลอีมันในบันดาร์เซอรีเบอกาวัน แขกทีไ่ด้รับเชิญได้แก่ ดยุกแห่งกลอสเตอร์ มกุฎราชกุมารญี่ปุ่น ยังดีเปอร์ตวนอากงมาเลเซีย เจ้าชายบันดัร บิน ซุลฏอนกับซะอูด บิน ฟัยศ็อลแห่งซาอุดีอาระเบีย พระมหากษัตริย์บาห์เรน และสุลต่านมาเลเซียหลายพระองค์ ประมุขแห่งรัฐและหัวหน้ารัฐบาลจากสิงคโปร์ ไทย มาเลเซีย อินโดนีเซีย และฟิลิปปินส์ก็ได้รับเชิญด้วย งานสมรสยังมีพิธี "เบอร์ซันดิง" และขับรถโรลส์-รอยส์หุ้มสีทองด้านบนรอบบันดาร์เซอรีเบอกาวัน
ทั้งสองพระองค์ทรงมีพระราชโอรสธิดาด้วยกัน 4 พระองค์ เปองีรันมูดาอับดุล มันตากิม พระราชโอรสองค์แรกและรัชทายาทในอนาคตของราชบัลลังก์บรูไน ประสูติในวันที่ 17 มีนาคม ค.ศ. 2007 ที่โรงพยาบาลราจาอิซเตอรีเปองีรันอานักซาเลฮา เปองีรันอานักมูนีระฮ์ มัดฮุล โบลเกียห์ พระราชธิดาองค์แรก ประสูติในวันที่ 2 มกราคม ค.ศ. 2011 พระนางให้กำเนิดเปองีรันมูดามูฮัมมัด ไอมัน พระราชโอรสองค์ที่สองในวันที่ 7 มิถุนายน ค.ศ. 2015 และเปองีรันอานักฟาตีมะฮ์ อัซ-ซะฮ์ราอ์ ไรฮานุล โบลเกียห์ พระราชธิดาองค์ที่สอง ประสูติในเวลา 15:54 น. ของวันที่ 1 ธันวาคม ค.ศ. 2017
แค้นเสน่หา

แค้นเสน่หา เป็นบทประพันธ์ของ วราภา บทโทรทัศน์โดย ศัลยา ออกอากาศทางสถานีวิทยุโทรทัศน์ไทยทีวีสีช่อง 3 ในปี 2556 นำแสดงโดย จินตหรา สุขพัฒน์, ลลิตา ปัญโญภาส, ฉัตรชัย เปล่งพานิช, ธัญญา โสภณ, พิศมัย วิไลศักดิ์, ยุกต์ ส่งไพศาล, ธัญชนก กู๊ด, ฐากูร การทิพย์, มทิรา ตันติประสุต กำกับการแสดงโดย สำรวย รักชาติ
ทอเลมีที่ 3

ทอเลมีที่ 3 ยูเออร์เกดตีส  หรือชื่อในอียิปต์โบราณว่า อิวาเอนเนตเจอร์วีเซนวี เซเคมอังค์เร เซเทปอามุน ทรงเป็นกษัตริย์องค์ที่ 3 แห่งราชวงศ์ทอเลมี แห่งอียิปต์ ทรงครองราชย์ในช่วงระหว่าง 246 ปีก่อนคริสตกาล จนถึง 222 ปีก่อนคริสตกาล
โพรมีเทียส (ดาวบริวาร)

โพรมีเทียส  เป็นดาวบริวารของดาวเสาร์ ค้นพบในปี ค.ศ. 1980 (พ.ศ. 2523) ด้วยการถ่ายภาพจากยานวอยเอจเจอร์ 1 และถูกกำหนดให้เป็นชื่อชั่วคราว คือ #เปลี่ยนทาง 
ในช่วงปลายปี 1985 ได้ตั้งชื่ออย่างเป็นทางการมาจากเทพโพรมีเทียส ยักษ์ในเทพปกรณัมกรีก และถูกกำหนดชื่อเล่นว่า Saturn XVI (16)
สายลับ เลิศรัตนชัย

สายลับ เลิศรัตนชัย (12 พฤษภาคม พ.ศ. 2536 –) เป็นนักกีฬาขี่ม้าทีมชาติไทย เธอเป็นลูกสาวของวินิจ เลิศรัตนชัย กับเพ็ญ พิสุทธิ์ และมีน้องสาวเป็นนักกีฬาขี่ม้าทีมชาติชื่อเสียงซอ เลิศรัตนชัย โดยสายลับเป็นผู้มอบม้า "วิกตอรี่" ให้แก่น้องสาวของเธอในเวลาต่อมา
ประวัติ.
สายลับใช้ม้าชื่อ "วิกตอรี่ บีบี" เข้าแข่งขันรายการ เอฟอีไอเวิลด์ชาเลนจ์ 2010 ที่จังหวัดระยอง เพื่อคัดตัวนักกีฬาเข้าแข่งโอลิมปิกเยาวชนฤดูร้อน 2010 ซึ่งเธอทำคะแนนขึ้นนำนักกีฬาทีมชาติไทยที่เข้าแข่งทั้งสิ้น 4 คน อย่างไรก็ตาม จากจำนวนโควตาที่กำหนดไว้สำหรับโซนอาเซียนในครั้งนี้ที่มีอยู่ 5 ประเทศ จะเหลือเพียง 4 ประเทศ เนื่องจากนักกีฬาจากประเทศสิงคโปร์ได้รับสิทธิในฐานะเป็นเจ้าภาพจัดการแข่ง และมีประเทศอื่นทำคะแนนได้ดีกว่า เธอจึงพลาดโอกาสเข้าร่วมแข่งในครั้งดังกล่าว
ทั้งนี้ สายลับสามารถคว้าแชมป์รายการเพรซิเดนท์คัพในประเภทจัมปิ้งโชว์ และในภายหลัง วินิจ เลิศรัตนชัย ผู้เป็นบิดาได้ส่งเธอไปศึกษาต่อที่ประเทศเนเธอร์แลนด์เพื่อทำการฝึกซ้อมกับแชมป์โอลิมปิก
พ.ศ. 2557 สายลับได้เป็นหนึ่งในตัวแทนนักกีฬาทีมชาติไทย ในการแข่งขันกีฬาขี่ม้าในเอเชียนเกมส์ 2014 ที่จัดขึ้น ณ อินช็อน สาธารณรัฐเกาหลี ซึ่งเธอทำการฝึกซ้อมอย่างต่อเนื่องก่อนเข้าร่วมการแข่งนี้มาเป็นเวลากว่า 1 ปี จากการแข่งครั้งดังกล่าว เธอได้อันดับที่ 15 ในประเภทโชว์จัมปิง
สายลับสำเร็จการศึกษาระดับปริญญาตรีจากคณะวารสารศาสตร์และสื่อสารมวลชน (หลักสูตรนานาชาติ) มหาวิทยาลัยธรรมศาสตร์
เกาะสอง

เกาะสอง (#เปลี่ยนทาง , [kɔ̰.θáʊ̯ɰ̃]) หรือ ปูโลดูวา  มีชื่อเดิมว่า วิกตอเรียพ็อยนต์  เป็นเมืองที่ตั้งอยู่ทางตอนใต้ของภาคตะนาวศรี ประเทศพม่า
ประวัติ.
ในปี ค.ศ. 1859 กลุ่มประชาชนชาวจีนและชาวไทย เดิมตั้งถิ่นฐานที่เมืองมะลิวัลย์ ซึ่งตั้งห่างจากเกาะสองไปทางเหนือประมาณ 24 กิโลเมตร จนต่อมาในปี ค.ศ. 1865 นายูดา อะเหม็ด ได้นำกลุ่มชาวมลายู-อาหรับ ที่เดินทางค้าขายในแถบหมู่เกาะมะริด ได้ลงหลักปักฐานกันหน้าอ่าววิกตอเรียพ็อยนต์
ในปี ค.ศ. 1872 เซอร์แอชลีย์ ดีน นายกเทศมนตรีคนที่สามที่ปกครองมะริด ได้มอบหมายให้ตำรวจคนแรกเข้ามาประจำการที่เมืองมะลิวัลย์ แต่เนื่องจากมะลิวัลย์ตั้งอยู่ใกล้กับแม่น้ำที่ตื้นมีขนาดเล็กไม่สามารถนำเรือขนาดใหญ่เข้าไปได้ ในปี ค.ศ. 1891 หน่วยงานของภาครัฐได้ย้ายออกจากมะลิวัลย์มาตั้งในที่ใหม่คือเกาะสอง และได้ตั้งนามเมืองแห่งใหม่นี้ว่า วิกตอเรียพ็อยนต์ เพื่อเทิดพระเกียรติสมเด็จพระราชินีนาถวิกตอเรียแห่งสหราชอาณาจักร จนถึงปี ค.ศ. 1948 จึงได้เปลี่ยนชื่อกลับมาเรียกว่าเกาะสองตามเดิม
ประชากรเขตเกาะสองมีกลุ่มชาติพันธุ์หลักคือชาวพม่า และกลุ่มชาติพันธุ์อื่น ๆ เช่น ชาวไทย ไทใหญ่ กะเหรี่ยง มอญ จีน มลายู และอินเดียเข้ามาตั้งถิ่นฐาน เกาะสองกับจังหวัดระนองมีการติดต่อกันในด้านเศรษฐกิจ และการท่องเที่ยว โดยดินแดนทั้งสองมีแม่น้ำกระบุรีที่ไหลออกไปสู่ทะเลอันดามันกั้นเอาไว้
ฮุนได ทีบูรอน

ฮุนได ทีบูรอน  เป็นรถสปอร์ตขนาดเล็ก (Sport Compact) รุ่นที่ 2 ของฮุนไดต่อจากฮุนได สคูป  เริ่มผลิตเมื่อปี พ.ศ. 2539 และเลิกผลิตเมื่อปี พ.ศ. 2551 โดยมีฮุนได เวลอสเตอร์  มาทดแทน คำว่า Tiburon มาจากภาษาสเปนที่แปลว่า ฉลาม นอกจากนี้ ทีบูรอนยังมีการใช้ชื่ออื่น เช่น Tuscani Turbulence Coupe เป็นต้น
รุ่นที่ 1 (พ.ศ. 2539-2544).
ฮุนได ทีบูรอน รุ่นที่ 1 เริ่มผลิตเมื่อปี พ.ศ. 2539 รหัสประจำตัวรถคือ RD แต่เมื่อมีการไมเนอร์เชนจ์แล้วเมื่อปี พ.ศ. 2542 ได้มีการเปลี่ยนรหัสใหม่คือ RD2 พร้อมกับเติมคำว่า Turbulence ที่ด้านหลังชื่อทีบูรอน ใช้ชิ้นส่วนร่วมกับฮุนได เอลันตร้า รถขนาดเล็กของฮุนไดในสมัยนั้น เครื่องยนต์ของทีบูรอนเป็นเครื่องยนต์ 1.6 ,1.8 และ 2.0 ลิตรของฮุนได ตระกูล Beta และใช้เกียร์ธรรมดา 5 สปีด และเกียร์อัตโนมัติ 4 สปีด มีฐานการประกอบที่ประเทศเกาหลีใต้ ในเมืองอุลซัน ซึ่งเป็นโรงงานขนาดใหญ่ที่สุดของฮุนได
ในประเทศไทย United Auto Sales Thailand ซึ่งเป็นผู้นำเข้ารถยนต์ฮุนไดอย่างเป็นทางการในสมัยนั้น ได้นำทีบูรอนมาเปิดตัวในประเทศไทยเมื่อปี พ.ศ. 2539 โดยใช้ชื่อทีบูรอนเหมือนในต่างประเทศ และได้รับความนิยมมากขึ้นจากเดิมพอสมควร ด้วยรูปทรงที่สวยดุจปลาฉลาม มีเครื่องยนต์แบบ 4 สูบ DOHC 16 วาล์ว 1,975 ซีซี หัวฉีด ECFI Direct Ignition System 138 แรงม้าที่ 6,000 รอบต่อนาที แรงบิด 18.4 กก.-ม.ที่ 4,800 รอบต่อนาที มีทั้งเกียร์ธรรมดา 5 สปีด และเกียร์อัตโนมัติ 4 สปีด เป็นรุ่นก่อน Minorchange และลากขายมาเรื่อยๆ จนรุ่น Minorchange ได้ถูกสั่งนำเข้ามาจำหน่ายในจำนวนไม่มากนัก เพราะอยู่ในช่วงปลายสัญญาการทำตลาดของ UAS จนกระทั่ง UAS ได้หมดสัญญาการทำตลาดรถยนต์ฮุนไดเมื่อปี พ.ศ. 2545
รุ่นที่ 2 (พ.ศ. 2545-2551).
ฮุนได ทีบูรอน รุ่นที่ 2 เริ่มผลิตเมื่อปี พ.ศ. 2544 และเริ่มทำตลาดเมื่อปี พ.ศ. 2545 รหัสประจำตัวรถคือ GK ใช้ชิ้นส่วนร่วมกับรถรุ่นอื่นๆ ของฮุนไดและเกีย โดยฮุนไดจะเป็นรุ่น Elantra Matrix (Lavita) และ Tucson และเกียรุ่น Spectra (Cerato) และ Sportage เครื่องยนต์จะเป็นเครื่องยนต์ 1.6 ,2.0 และ 2.7 ลิตร เป็น V6 ในรุ่น 2.7 ลิตร เครื่องยนต์ทั้งหมดพัฒนาเองโดยฮุนได ระบบเกียร์เป็นเกียร์ธรรมดา 5 และ 6 สปีด และเกียร์อัตโนมัติ 4 สปีด ของ Mitsubishi INVECS 2 มีฐานการประกอบที่ประเทศเกาหลีใต้และตุรกี มีการไมเนอร์เชนจ์แล้ว 2 ครั้ง โดยรุ่นที่เข้ามาขายในไทยจะเป็นรุ่นที่ไมเนอร์เชนจ์ครั้งที่ 2 มีการประกอบที่โรงงานธนบุรีประกอบรถยนต์ จังหวัดสมุทรปราการ ประเทศไทย จ้าวเดียวกับ Mercedes-Benz โดยเปิดตัวเมื่อปี พ.ศ. 2550 พร้อมกับการแนะนำรถยนต์ Hyundai อีกครั้งในปีเดียวกัน และเข้ามาพร้อมกับรุ่น Sonata Santa Fe และ H-1 โดยขายออกไปได้ไม่มากนัก ไม่กี่สิบคันเท่านั้น และเพิ่งจะเลิกขายไปได้ไม่นานนัก
วงศ์ผักกาด

วงศ์ผักกาด หรือ Brassicaceae, เป็นวงศ์ของพืชมีดอก ชื่อวงศ์ตั้งตามชื่อสกุล "(_" วงศ์นี้แต่เดิมใช้ชื่อว่า (หมายถึงลักษณะดอกที่มีสี่กลีบ วงศ์นี้ประกอบด้วย 330 สกุล มีสมาชิกประมาณ 3,700 สปีชีส์ สกุลที่ใหญ่ที่สุดคือ "" (365 สปีชีส์) รองลงไปได้แก่ "" (200 สปีชีส์แต่คำจำกัดความยังมีข้อโต้แย้ง) "" (225 สปีชีส์), "" (230 สปีชีส์) และ "" (195 สปีชีส์)
สปีชีส์ในวงศ์นี้ที่เป็นที่รู้จักกันดีได้แก่ "" (กะหล่ำ) "" (เรปสีด) "" (ผักกาดหัว) "" (ฮอร์สเรดิช) "" (พืชที่ใช้เป็นแบบจำลองในการศึกษาทางด้านชีวโมเลกุล) 
สกุล.
<templatestyles src="Div col/styles.css"/>
A แชนแนล สี่แสบซ่า บ้าขั้นเอ

A แชนแนล สี่แสบซ่า บ้าขั้นเอ  เป็นการ์ตูนญี่ปุ่นประเภทสี่ช่องจบ โดย บีบี คุโรดะ ตีพิมพ์ลงในนิตยสารการ์ตูนเซเน็น ชื่อ มังงะ ไทม์ คิราระ คารัต และได้รวมเล่ม และวางจำหน่ายเมื่อ 26 ธันวาคม 2552 โดยสำนักพิมพ์โฮบุงฉะ ในส่วนของ อนิเมะ ถ่ายทำขึ้นโดย โกคุมิ สตูดิโอ และฉายในญี่ปุ่นระหว่างวันที่ 8 เมษายน 2554 - 24 มิถุนายน 2554 จำนวนทั้งสิ้น 12 ตอน และในส่วนของ โอวีเอ ได้ออกจำหน่ายในวันที่ 21 มีนาคม 2555 โดยวางจำหน่ายในรูปแบบ บลูเรย์ และ ดีวีดี จำนวน 2 ตอน 
รูปแบบการดำเนินเรื่อง.
รูปแบบการดำเนินเรื่องของ A แชนแนล สี่แสบซ่า บ้าขั้นเอ เป็นการดำเนินเรื่องแบบจบในตอนทีละเหตุการณ์ เป็นเรื่องราวชีวิตประจำวันของ โทรุ อิจิอิ ที่หึงหวง รุน โมโมกิ เพื่อนสมัยเด็ก ซึ่งอยู่ข้างบ้านอย่างสุดหัวใจ รุนเองก็มีเพื่อนร่วมห้องอย่าง นางิ เทนโนจิ สาวแว่นประจำห้อง และ ยูโกะ นิชิ สาวสวยที่หุ่นดีจนชายใดต้องเหลียวมอง
 ให้เสียงโดย: อาโออิ ยูกิ
 ตัวละครหลักของเรื่อง เป็นสาวน้อยตัวเตี้ย อยู่ชั้นปีที่ 1 ด้วยความที่ตัวเธอเตี้ยมาก ชอบสวมเสื้อโค้ตที่ตัวใหญ่กว่า ทำให้แขนของเธอไม่โผล่ออกมานอกเสื้อโค้ตนั้น เธอเป็นเพื่อนกับรุนตั้งแต่ชั้นอนุบาล และหึงหวงรุนมาก และไม่ชอบให้เธอเข้าใกล้ชายใด เมื่อเห็นรุนเข้าใกล้ชายใด เธอจะเอาไม้เบสบอลไล่หวดผู้ชายคนนั้นทุกราย เธอมีแมวตัวหนึ่งเป็นสัตว์เลี้ยงชื่อ ตังซัง ; โรมาจิ: "Tansan"
 ให้เสียงโดย: คาโอริ ฟูกูฮาระ
 ตัวละครหลักของเรื่อง เป็นสาวน้อยปกติธรรมดา อยู่ชั้นปีที่ 2 เป็นโรคเอ๋อไม่เลือกเวลา และทำผมคล้าย ๆ กับโทรุ เพื่อนรักของเธอ ลักษณะเด่นของเธอคือ เธอหัวเหม่งมาก
 ให้เสียงโดย: มินาโกะ โคโตบูกิ
 ตัวละครหลักของเรื่อง เป็นสาวน้อยผมยาว อยู่ชั้นปีที่ 2 เพื่อนร่วมห้องของรุน เป็นสาวรูปร่างดีเยี่ยม และเธอชอบโทรุเอามาก ๆ แต่กลับกัน โทรุไม่ชอบเธอสุด ๆ เพราะเธอรูปร่างดีเกินหน้าเกินตา
 ให้เสียงโดย: ยูมิ อุจิยามะ
 ตัวละครหลักของเรื่อง สาวแว่น ผมทรงหางหมู อยู่ชั้นปีที่ 2 เพื่อนร่วมห้องของรุน เธอชอบเรียก รุน, ยูโกะ และ โทรุ ด้วยชื่อเล่น เธอนั้นดูดีและฉลาดเฉลียวมาก และเธอจะดูดีที่สุดเมื่อเธอไม่ได้สวมแว่นและปล่อยผมของเธอ
ฟุตบอลลีกแชมเปียนชิป ฤดูกาล 2012–13

ฟุตบอลลีกแชมเปียนชิป ฤดูกาล 2012–13 (หรือเรียกว่า เอนพาวเวอร์ด้วยเหตุผลด้านการสนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 8 ของลีกภายใต้ชื่อปัจจุบันและในฤดูกาลที่ 19 ภายใต้รูปแบบการแบ่งลีกปัจจุบัน. โดยผู้ชนะในฤดูกาลนี้คือ คาร์ดิฟฟ์ ซิตี และอันดับที่สองหรือรองชนะเลิศคือ ฮัดเดอส์ฟิลด์ ทาวน์ และเสร็จสิ้นในวันที่ 27 พฤษภาคม 2013 กับ เพลย์-ออฟ รอบชิงชนะเลิศ ที่ คาร์ดิฟฟ์ซิตีสเตเดียม.
การแข่งขันรอบเพลย์ออฟ.
นัดที่สอง.
"รวมผลสองนัด วัตฟอร์ด ผ่านเข้ารอบด้วยสกอร์รวม 3–2."
"รวมผลสองนัด คริสตัล พาเลซ ผ่านเข้ารอบด้วยสกอร์รวม 2–0."
การเปลี่ยนแปลงจากฤดูกาลที่แล้ว.
การเปลี่ยนแปลงทีม.
<templatestyles src="Col-begin/styles.css"/>
พระพิพิธภักดี (ตนกูมุกดา อับดุลบุตร)

อำมาตย์ตรี พระพิพิธภักดี (ตนกูมุกดา อับดุลบุตร) เป็นบุตรชายคนโตของพระยาพิพิธเสนามาตยาธิบดีศรีสงคราม (นิโวะ อับดุลละบุตร)เจ้าเมืองยะหริ่งคนที่ 7 (คนสุดท้าย)
ประวัติ.
พระพิพิธภักดี มีน้อง 5 คน คือ ตนกูไซนับ, ตนกูบือเซาะ, ตนกูบราเฮม (บันเทิง อับดุลบุตร), ตนกูมะหะหมัด (พยงค์ อับดุลบุตร) และตนกูเยาะ เคยได้รับแต่งตั้งเป็นผู้ว่าราชการจังหวัดสตูล ต่อมาได้ลาออกจากตำแหน่งเพื่อลงสมัครเลือกตั้งเป็นสมาชิกสภาผู้แทนราษฎรจังหวัดปัตตานี ซึ่งพระพิพิธภักดีได้รับเลือกตั้งถึง 3 สมัยด้วยกัน ภายหลังได้รับการแต่งตั้งให้เป็นสมาชิกวุฒิสภา 1 สมัย
ต่อมาป่วยเป็นอัมพาต จึงวางมือทางการเมือง และบันเทิง อับดุลบุตร (ตนกูบราเฮม) ได้ลงสมัครรับเลือกตั้งสมาชิกสภาผู้แทนราษฎรแทน พระพิพิธภักดี ได้ถึงแก่อนิจกรรมเมื่อวันที่ 24 สิงหาคม พ.ศ. 2512 โดยมีภรรยา 3 คน คือ
สืบราชสกุลเจ้าผู้ครองเมืองปัตตานี.
พระพิพิธภักดี ได้รับพระราชทานพระบรมราชวโรกาสให้เข้าร่วมในพระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช เมื่อวันที่ 4 พฤษภาคม พ.ศ. 2493 ในฐานะผู้สืบราชสกุลเจ้าผู้ครองเมืองปัตตานี (เจ้าเมืองประเทศราช)
รักนี้ผีคุ้ม

รักนี้ผีคุ้ม เป็นละครซิตคอมที่ผลิตโดย โต๊ะกลมโทรทัศน์ ออกอากาศทุกวันอาทิตย์เวลา 11.00 - 12.00 น. ทางช่องเวิร์คพอยท์ทีวี ออกอากาศเมื่อวันที่ 10 กุมภาพันธ์ - 29 ธันวาคม พ.ศ. 2556 กำกับการแสดงโดย พงศ์เศรษฐ์ ลักษมีพงศ์
เรื่องย่อ.
ข้าวหอม สาวออฟฟิศวัย 26 กำลังจะแต่งงานที่โรงแรม The Hotel ของ พี่แฉล้มแต่ก่อนจะถึงวันแต่งงาน ข้าวหอมกลับถูกเหล่าผีที่สิงอยู่ในโรงแรมนำโดย ผีฉลอง อดีตสามี พี่แฉล้ม หลอกจนหัวใจวายตายเพราะโรงแรมนี้มีคำสาปว่า..."ต้องให้คนที่เกิดวันที่ 9 เดือน 9 ปีกุน ตายในโรงแรมพวกผีจึงจะไปเกิดได้"
แต่เรื่องกลับตาลปัตรเมื่อพวกผีเข้าใจผิด! ข้าวหอมไม่ได้เกิดปีกุน! ข้าวหอมจึงตายฟรีกลายเป็นผีอยู่ในโรงแรมนี้กับเพื่อนผีไปชั่วนิรันดร์โชคยังดีที่ ป๋อง นักศึกษาหนุ่มสุดเพี้ยน กำลังทำวิทยานิพนธ์เรื่องผีส่งอาจารย์ป๋องได้ยินข่าวลือว่าโรงแรม The Hotel มีผี ก็เลยเข้ามาพักเพื่อเก็บข้อมูลป๋องหาทางติดต่อกับผีจนสามารถสื่อสารกับผีข้าวหอมได้ป๋องสืบประวัติข้าวหอมต่อทำให้รู้ว่าจริงๆแล้ว... ข้าวหอมยังไม่ตาย แต่เป็นเจ้าหญิงนิทราอยู่โรงพยาบาล!ผีข้าวหอมและเหล่าผีสุดเพี้ยน จึงต้องพยายามล้างคำสาปให้วิญญาณข้าวหอมกลับเข้าร่างให้ได้ขณะเดียวกันก็ต้องรับมือกับเรื่องวุ่นๆ ในโรงแรมไม่เว้นแต่ละวัน
ทางด่วนทาเตยามะ

ทางด่วนทาเตยามะ  เป็นทางด่วนในจังหวัดชิบะ ประเทศญี่ปุ่น ดำเนินงานโดยบริษัททางด่วนญี่ปุ่นตะวันออก เชื่อมระหว่างนครชิบะกับเมืองอื่นในจังหวัดชิบะ โดยมีจุดเริ่มต้นที่เขตชูโอในนครชิบะ ไปสิ้นสุดที่นครฟุตสึ เริ่มเปิดใช้งานในปี ค.ศ. 1995 มีความยาวทั้งสิ้น 55.7 กิโลเมตร
สโมสรฟุตบอลแมนเชสเตอร์ยูไนเต็ดในฤดูกาล 2013–14

แมนเชสเตอร์ยูไนเต็ด ฤดูกาล 2013–14 เป็นฤดูกาลที่ 22 ใน พรีเมียร์ลีก, และเป็นฤดูกาลที่ 39 บนเวทีฟุตบอลอังกฤษ.
พรีเมียร์ลีก.
โปรแกรมการแข่งขัน ฤดูกาล 2013–14 จะประกาศในวันที่ 19 มิถุนายน เวลาท้องถิ่นที่อังกฤษในเวลา 09:00 BST หรือ เวลา 15:00 น. ตามเวลาในประเทศไทย สโมสรเริ่มต้นนัดแรกของฤดูกาลในวันที่ 17 สิงหาคม 2013 ในการบุกเยือน สวอนซี ซิตี
เอฟเอ คัพ.
ยูไนเต็ดผ่านเข่ามาเล่นใน เอฟเอ คัพ ในรอบที่สามกับอีกสโมสรอื่นๆในพรีเมียร์ลีก, เช่นเดียวกับทีมที่มาจาก แชมเปียนชิพ ส่วนพิธีการจับสลากมีขึ้นเมื่อวันที่ 8 ธันวาคม 2013, ซึ่งทางยูไนเต็ดถูกจับสลากเป็นเจ้าบ้านพบกับเพื่อนร่วมสโมสรพรีเมียร์ลีกอย่างทีม สวอนซี ซิตี. โดยที่การแข่งขันจะเริ่มแข่งขันขึ้นในวันที่ 5 มกราคม 2014
ลีก คัพ.
ในฐานะที่เป็นหนึ่งในเจ็ดของสโมสรอังกฤษที่มีคุณสมบัติสำหรับการแข่งขันในระดับฟุตบอลสโมสรยุโรปในฤดูกาล 2012-13, ยูไนเต็ดได้สิทธิ์ขอบายเข้าสู่รอบที่สามของฟุตบอลลีกคัพ โดยเกิดขึ้นเมื่อวันที่ 28 สิงหาคม 2013 โดยที่ยูไนเต็ดได้ถูกจับสลากประกบคู่พบกับคู่อริตลอดกาล,เพื่อนร่วมพรีเมียร์ลีกอย่างลิเวอร์พูล โดยถือเป็นครั้งที่สี่ที่ทั้งคู่โคจรมาพบกันของคู่แข่งทั้งสองได้พบกันในการแข่งขันและเป็นครั้งแรกนับตั้งแต่ปี 2003 ที่ได้เจอกันในฟุตบอลรายการนี้ โดยครั้งสุดท้ายที่ทั้งคู่พบกันเป็นทางด้าน ลิเวอร์พูลเป็นฝ่ายเอาชนะปีศาจแดงในนัดชิงชนะเลิศด้วยสกอร์ 2-0
ยูฟ่า แชมเปี้ยนส์ ลีก.
รอบแบ่งกลุ่ม.
หลังจากจบติดอันดับหนึ่งจากสามอันดับในลีก ฤดูกาลที่ผ่านมา, ยูไนเต็ดจะเริ่มต้นเส้นทาง ยูฟ่าแชมเปียนส์ลีก ในรอบแบ่งกลุ่ม. กฎกติกามารยาทของ ค่าสัมประสิทธิ์ยูฟ่า พวกเขาถูกจัดวางอยู่ในโถที่ 1 สำหรับการจับสลากประกบคู่ซึ่งเกิดขึ้นใน โมนาโก เมื่อวันที่ 29 สิงหาคม 2013 ยูไนเต็ดได้ถูกจับสลากแบ่งสายไปอยู่ในกลุ่มเดียวกับแชมป์จากยูเครน ชัคตาร์ โดเนตสค์, ไบเออร์เลเฟอร์คูเซิน จากเยอรมนี และ เรอัล โซเซียดัด จากสเปน โดยที่แมนเชสเตอร์ยูไนเต็ดเคยพบกับกับไบเออร์เลเวอร์คูเซ่นมาแล้วก่อนหน้านี้ทั้งใน ฤดูกาล 2001-02 และ ฤดูกาล 2002-03 ในขณะที่ ชัคตาร์ โดเนตสค์ และเรอัลโซเซียดัดนั้นเป็นทีมคู่แข่งฝ่ายตรงข้ามที่ถือเป็นทีมหน้าใหม่บนเวทียุโรป.
รอบน็อกเอาต์.
พิธีการจับสลากในรอบ 16 ทีมสุดท้ายมีขึ้นในเมือง นียง, สวิตเซอร์แลนด์, เมื่อวันที่ 16 ธันวาคม 2013. เลกแรกจะเล่นวันที่ 25 กุมภาพันธ์ 2014 ออกนอกบ้านก่อน, และเลกที่สองจะเล่นวันที่ 19 มีนาคม 2014 ที่โอลด์ แทรฟฟอร์ด. ในฐานะที่เป็นผู้ชนะของกลุ่มพวกเขา, ยูไนเต็ดถูกจับสลากมาประกบคู่พบกับทีมแชมป์ลีกกรีก, โอลิมเปียกอส, ที่จบเกมรอบแบ่งกลุ่มด้วยรองแชมป์ในกลุ่ม ซี. ถือเป็นการพบกันครั้งที่ 5 ระหว่างสองสโมสรและเป็นครั้งแรกที่พวกเขาต้องเผชิญหน้ากันอีกครั้งนับตั้งแต่ปี 2002 เมื่อ ยูไนเต็ด ชนะ 3–2 ในรอบแบ่งกลุ่มรอบแรก.
ไรนิฮาโร

ไรนิฮาโร (เสียชีวิต 10 กุมภาพันธ์ 1852) เป็นนายกรัฐมนตรีของราชอาณาจักรมาดากัสการ์ ตั้งแต่ 1833 ถึง 1852
ประวัติ.
ไรนิฮาโร เกิดในชนชั้นอิสระของชาวเมรีนา พ่อของเขาทำหน้าที่เป็นที่ปรึกษาส่วนพระองค์ให้แก่สมเด็จพระเจ้าอันเดรียนนามโบอินีเมรีนาแห่งมาดากัสการ์ ต่อมาเขาได้รับเลือกให้อภิเษกสมรสกับสมเด็จพระราชินีนาถรานาวาโลนาที่ 1 แห่งมาดากัสการ์หลังการสิ้นพระชนม์ของพระสวามีคนแรกของพระองค์ในปี 1833 เมื่ออภิเษกสมรสเขาก็ได้ดำรงตำแหน่งผู้บัญชาการทหารสูงสุดและนายกรัฐมนตรีของมาดากัสการ์ เขายังคงดำรงตำแหน่งเหล่านี้จนกระทั่งเขาเสียชีวิตในปี 1853 ศพของเขาได้รับการฝังในหลุมฝังศพที่ตั้งอยู่โดดเด่นกลางกรุงอันตานานารีโว ซึ่งสร้างโดยสถานิกชาวฝรั่งเศสชื่อฌ็อง ลาบอร์เดอ หลุมฝังศพนี้ภายหลังก็ใช้เป็นที่ฝังศพบุตรชายเขาสองคนคือไรนิโวนินาฮิทรินิโอนีและไรนิไลอาริโวนี ซึ่งทั้งสองคนก็เคยดำรงตำแหน่งผู้บัญชาการทหารสูงสุด นายกรัฐมนตรี และพระราชสวามี
วรรณกรรม.
ไรนิฮาโร ได้รับการกล่าวถึงใน The Fugitives ของ R.M. Ballantyne
สมเด็จพระราชินีรามโบลามาโซอันโดรแห่งมาดากัสการ์

สมเด็จพระราชินีรามโบลามาโซอันโดรแห่งมาดากัสการ์  พระนามเดิม เจ้าหญิงราโวรามบาโต ทรงเป็นพระอัครมเหสีในสมเด็จพระเจ้าอันเดรียนนามโบอินีเมรีนาแห่งมาดากัสการ์ พระองค์เป็นพระธิดาของ ราเบซาคา กับ ราโวลอมบาโต พระองค์ทรงเป็นหนึ่งในพระชายาทั้งสิบสองพระองค์ของพระเจ้าอันเดรียนนามโบอินีเมรีนา พระองค์ทรงมีพระราชอำนาจในรัชสมัยของพระโอรสคือ สมเด็จพระเจ้าราดามาที่ 1 แห่งมาดากัสการ์ และพยายามผลักดันให้เจ้าชายราโกโตเบ พระนัดดา ซึ่งเป็นพระโอรสในพระราชธิดาองค์ใหญ่ของพระนางขึ้นครองบัลลังก์ แต่พระองค์ทรงถูกประหารโดยพระสุณิสา คือ สมเด็จพระราชินีนาถรานาวาโลนาที่ 1 แห่งมาดากัสการ์ เนื่องจากพระองค์ถูกกล่าวหาว่าเป็นกบฏต่อราชบัลลังก์ของพระนางรานาวาโลนา สถานที่ฝังพระบรมศพของพระองค์นั้นยังไม่เป็นที่ทราบแน่ชัด
พระเจ้าอมานุลเลาะห์

พระเจ้าอมานุลเลาะห์ หรือ อมานุลลอหฺ ข่าน (Amanullah; ภาษาปาทาน, ภาษาเปอร์เซีย, ภาษาอูรดู, ภาษาอาหรับ: أمان الله خان) เป็นพระมหากษัตริย์แห่งอัฟกานิสถาน ครองราชย์ระหว่างปี พ.ศ. 2462–2472 ทรงมีบทบาทในการทำให้อัฟกานิสถานได้รับเอกราชโดยสมบูรณ์จากอังกฤษ ในปี พ.ศ. 2462 และปฏิรูปประเทศอย่างรวดเร็วจนทำให้เกิดจลาจลภายในประเทศ จึงถูกบีบให้สละราชบัลลังก์ในที่สุด
พระองค์พระราชสมภพเมื่อ พ.ศ. 2435 เป็นพระโอรสของพระเจ้าฮาบีบุลเลาะห์เมื่อพระราชบิดาถูกปลงพระชนม์ในปี พ.ศ. 2462 พระองค์ทรงเป็นข้าหลวงแห่งกรุงคาบูลและสามารถเจรจาให้กลุ่มชนชั้นนำในอัฟกานิสถานมาสนับสนุนให้พระองค์ครองราชย์ได้สำเร็จ นอกจากนั้น พระองค์ยังดำเนินนโยบายแข็งกร้าวกับอังกฤษ และได้ประกาศญิฮาดกับอังกฤษในเดือนพฤษภาคม พ.ศ. 2462 แม้จะไม่สามารถเอาชนะอังกฤษได้อย่างเด็ดขาด แต่ก็นำไปสู่การลงนามในสนธิสัญญาราวัลปินดี ที่ยอมให้อัฟกานิสถานมีเอกราชโดยสมบูรณ์ นอกจากนั้น พระองค์ยังทำสนธิสัญญากับรัสเซีย อิหร่าน และตุรกี รัสเซียในสมัยเลนินให้การสนับสนุนอัฟกานิสถานมาก และได้ลงนามในสนธิสัญญากับรัสเซียเพื่อรับรองความเป็นเอกราชของรัฐบูคาราทางใต้ของรัสเซีย ต่อมาใน พ.ศ. 2465 รัสเซียที่เปลี่ยนมาเป็นสหภาพโซเวียต ได้ส่งกองทัพเข้ายึดครองรัฐบูคารา และพยายามเผยแพร่ลัทธิคอมมิวนิสต์ในอัฟกานิสถาน ทำให้เกิดความขัดแย้งกัน พระองค์จึงหันไปเป็นมิตรกับเยอรมัน อิตาลี ฝรั่งเศส ญี่ปุ่นเพื่อถ่วงดุลกับโซเวียต
พระองค์เป็นผู้ริเริ่มพระราชทานรัฐธรรมนูญฉบับแรกของอัฟกานิสถาน ใน พ.ศ. 2465 ซึ่งมีลักษณะคล้ายของจักรวรรดิออตโตมัน เปลี่ยนการเก็บภาษีจากการเก็บเป็นผลผลิตทางการเกษตรมาเป็นเงินสด ยกเลิกการสวมผ้าคลุมหน้าสตรีตามแบบศาสนาอิสลาม แต่การปฏิรูปของพระองค์ได้รับการต่อต้านจากประชาชนที่เห็นว่าพระองค์ก้าวก่ายงานของผู้นำศาสนา มีการจัดตั้งขบวนการปุซตุนเพื่อต่อต้านพระองค์ แต่สามารถปราบได้ใน พ.ศ. 2467 แต่ไม่สามารถหยุดการก่อกบฏได้ เมื่อเกิดการกบฏในช่วง พ.ศ. 2471 พระองค์จึงถูกขับไล่ออกจากราชบัลลังก์และลี้ภัยไปยังกันดะฮาร์เมื่อ 14 มกราคม พ.ศ. 2471 
กลุ่มกบฏที่มีบาเจะห์ ชิกโกหรือ ฮาบิบุลลอห์ กาลากานีเป็นผู้นำเข้ายึดกรุงคาบูล แล้วตั้งตนเป็นเจ้าผู้ครองอัฟกานิสถาน ยกเลิกการปฏิรูปของพระเจ้าอมานุลเลาะห์ พระเจ้าอมานุลเลาะห์ได้รวบรวมกำลังที่กันดะฮาร์ และยกทัพไปยังกัซนี แต่ไม่ได้รับการสนับสนุนจากประชาชน โดยพระญาติของพระองค์คือ นาดีร ข่าน ได้ปราบปรามกลุ่มของกาลากานีและขึ้นครองราชย์เมื่อ 13 ตุลาคม พ.ศ. 2472 พระเจ้าอมานุลเลาะห์จึงตัดสินใจลี้ภัยการเมืองไปยังบริติชอินเดีย จากนั้นจึงเสด็จไปยังอิตาลี จนสิ้นพระชนม์ที่สวิตเซอร์แลนด์เมื่อ 26 เมษายน พ.ศ. 2503 พระศพของพระองค์ถูกนำกลับมายังอัฟกานิสถานและฝังไว้ทางตะวันออกของจาลาลาบัด
บรรณานุกรม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
เจ้าหญิงเฟือง ซุง

เจ้าหญิงเฟือง ซุง แห่งเวียดนาม  ประสูติเมื่อวันที่ 5 กุมภาพันธ์ พ.ศ. 2485 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
เฮเลนี (ดาวบริวาร)

เฮเลนี ("-ə-nee") เป็นดาวบริวารของดาวเสาร์ ค้นพบโดย Laques และLecacheuxในปี ค.ศ. 1980 จากการสังเกตตามพื้นดินที่ หอดูดาวพิคดูมิดิ และมีชื่อเล่นว่า #เปลี่ยนทาง ในปี ค.ศ. 1988 ได้ตั้งชื่ออย่างเป็นทางการมาจากเฮเลนแห่งทรอย หลานสาวของโครนัส ในเทพปกรณัมกรีก ดาวบริวารถูกกำหนดชื่อเล่นว่า Saturn XII
ปูเรอา

ปูเรอา (เกิดในช่วงคริสต์ทศวรรษที่ 1700) เป็นราชินีแห่งชนเผ่าแลนด์วาร์ดเตวา (Landward Teva) นางประกาศตัวเป็นประมุขแห่งชาวตาฮีตีทั้งปวง และในระหว่าง ค.ศ. 1767–1768 นางกับอาโม (Amo) ผู้เป็นสวามี ช่วยกันสร้างมาฮาอีอาเตอา (Mahaiatea) โดยประสงค์จะให้เป็นศูนย์กลางพิธีกรรมของชาวตาฮีตี
ภาพนางปูเรอาที่ปรากฏในจินตนาการของชาวยุโรปมีลักษณะระหว่างกษัตริย์ตามขนบดั้งเดิมกับราชินีในเทพนิยาย
เททิส (ดาวบริวาร)

เททิส  หรือ Saturn III เป็นดาวบริวารขนาดกลางของดาวเสาร์ มีเส้นผ่าศูนย์กลางประมาณ 1,060 กิโลเมตร (660 ไมล์) ค้นพบโดย โจวันนี โดเมนีโก กัสซีนี ในปี ค.ศ. 1684 และตั้งชื่อมาจากยักษ์เททิส ในเทพปกรณัมกรีก
ดาวเททิส ถูกสำรวจโดยยานอวกาศหลายลำรวมถึง ไพโอเนียร์ 11 (ค.ศ. 1979), วอยเอจเจอร์ 1 (ค.ศ. 1980), วอยเอจเจอร์ 2 (ค.ศ. 1981) และยานกัสซีนี ในระหว่างปี ค.ศ. 2004 ถึงปี ค.ศ. 2017
อีเดอร์ ลีมา

อีเดอร์ เฟอร์มีโน ลีมา  หรือที่รู้จักโดยทั่วไปในชื่อ อีเดอร์ ลีมา เกิดวันที่ 29 มิถุนายน ค.ศ. 1984 ที่ประเทศบราซิล เป็นนักกีฬาฟุตซอลชาวรัสเซีย ผู้เล่นให้แก่แกซพรอมอักรา และทีมชาติรัสเซีย นอกจากนี้ เขายังเป็นผู้ทำประตูสูงสุดในการแข่งขันฟุตซอลชิงแชมป์โลก 2012 จากการยิงเข้าประตูรวมทั้งสิ้น 9 ประตู
เจ้าหญิงเมียะพะยาละ

เจ้าหญิงมยะพะยาละ ([mjaʔ pʰəjá laʔ]; 4 ตุลาคม ค.ศ. 1883 - 4 เมษายน ค.ศ. 1956) เป็นพระราชธิดาในพระเจ้าสีป่อกับพระนางศุภยาลัต ก่อนหน้าที่จะมีการล้มล้างระบอบราชาธิปไตยในพม่าโดยอังกฤษ เจ้าหญิงมยะพะยาละ ได้รับเลือกให้เป็นรัชทายาทในราชบัลลังก์พม่า เมื่อพระเจ้าธีบอถูกโค่นล้มราชบัลลังก์ พระองค์จึงต้องไปพำนักที่อินเดียกับพระบิดาและพระมารดา ต่อมาเมื่อพระเจ้าธีบอสวรรคตลง พระองค์จึงเป็นผู้อ้างสิทธิในราชบัลลังก์พม่าต่อจากพระบิดา พระองค์สื้นพระชนม์ที่เมืองกาลิมปง ประเทศอินเดีย เมื่อวันที่ 4 เมษายน ค.ศ. 1956 ตอพะย่า ผู้เป็นพระราชภาคิไนย (เจ้าตอ พญาทรงเป็นพระโอรสในพระขนิษฐาของพระองค์) จึงเป็นผู้อ้างสิทธิ์ในราชบัลลังก์พม่าคนต่อไป
ไชย ขุนศรีรักษา

ไชย ขุนศรีรักษา (เกิด 22 สิงหาคม พ.ศ. 2506) เป็นนักแสดงชาวไทย
ประวัติ.
เกิดในครอบครัวมุสลิม เป็นอดีตพระเอกคาบาเร่ต์ จาก CALYPSO CABARET ต่อมาได้เข้าสู่วงการบันเทิง มีชื่อเสียงจากการเป็นดาวดี ปัจจุบันยังรับงานแสดงอยู่ทั้งบทคนดีและบทพ่อ รวมถึงบทคนทรง และ กำลังคบหาดูใจกับสาวนอกวงการ ชื่อ น้องมิล ที่อายุห่างกันถึง 32 ปี
รีอา (ดาวบริวาร)

รีอา  เป็นดาวบริวารที่ใหญ่ที่สุดอันดับ 2 ของดาวเสาร์และดาวบริวารที่ใหญ่ที่สุดอันดับที่ 9 ในระบบสุริยะ ค้นพบโดยโจวันนี โดเมนีโก กัสซีนี ในปี ค.ศ. 1672
สตาร์ เทรค ทะยานสู่ห้วงมืด

สตาร์ เทรค ทะยานสู่ห้วงมืด  เป็นภาพยนตร์แนวนิยายวิทยาศาสตร์และโลดโผน กำกับโดย เจ.เจ. แอบรัมส์ เขียนบทโดย โรเบอร์โต โอจี, อเลกซ์ เคิร์ตซแมนและเดมอน ลินเดลอฟ ภาพยนตร์เรื่องนี้เป็นภาพยนตร์เรื่องที่สิบสองในภาพยนตร์ชุด "สตาร์ เทรค" และเป็นภาคต่อของภาพยนตร์ "" เมื่อปี ค.ศ. 2009 และเป็นภาคที่สองในภาพยนตร์ชุดรีบูต ภาพยนตร์มีนักแสดงจากภาคที่แล้วกลับมารับบทเดิม ได้แก่ คริส ไพน์ เป็น กัปตัน เจมส์ ที. เคิร์ก ร่วมกับ แซกคารี ควินโต, ไซมอน เพกก์, คาร์ล เออร์บัน, โซอี ซัลดานา, จอห์น โช, แอนทอน เยลชิน, บรูซ กรีนวูดและเลนนาร์ด นิมอย พร้อมกับนักแสดงชุดใหม่ ได้แก่ เบเนดิกต์ คัมเบอร์แบตช์, อลิซ อีฟและปีเตอร์ เวลเลอร์ ภาพยนตร์เรื่องนี้เป็นภาพยนตร์เรื่องสุดท้ายของนิมอยที่แสดงเป็นตัวละครสป็อค หลังเขาเสียชีวิตเมื่อปี ค.ศ. 2015 ภาพยนตร์ดำเนินเรื่องในศตวรรษที่ 23 เคิร์กและลูกเรือของยานอวกาศ ยูเอสเอส "เอนเทอร์ไพรซ์" ถูกส่งไปยังดาวเกิดของคลิงงอน เพื่อตามหา จอห์น แฮร์ริสัน อดีตเจ้าหน้าที่สตาร์ฟลีต ซึ่งกลายเป็นผู้ก่อการร้าย
เนื้อเรื่อง.
เมื่อลูกเรือของยานเอนเตอร์ไพรส์ได้ถูกส่งตัวกลับมาถึงดาวโลก พวกเขาได้เผชิญกับพลังที่น่าสะพรึงกลัวและยากจะหยุดยั้งที่เกิดขึ้นภายในองค์กรของพวกเขาเอง มันได้ทำลายกองยานรบและทุกสิ่งทุกอย่าง ทำให้โลกเข้าสู่สถานการณ์ที่อันตรายอย่างยิ่ง
ด้วยความที่เป็นดาวบ้านเกิดของตัวเอง กัปตันเคิร์กจึงรับหน้าที่ในการนำทีมสู่พื้นที่สงคราม เพื่อไล่ล่าคนร้ายที่ครอบครองอาวุธมหาประลัยในขณะที่สงครามการไล่ล่าที่มีเดิมพันเป็นชีวิตและความตายดำเนินไปนั้น ความรักก็ถูกท้าทาย มิตรภาพก็ถูกหั่นสะบั้น และการเสียสละของเหล่าผู้คนที่เปรียบเสมือนครอบครัวที่เหลืออยู่ของกัปตันเคิร์ก นั่นคือ ลูกเรือของเขา จะต้องเกิดขึ้นอย่างหลีกเลี่ยงไม่ได้
ฟาโรห์โจเซอร์

ฟาโรห์โจเซอร์ (บางครั้งอ่านเป็น เจเซอร์ และ โซเซอร์) เป็นฟาโรห์ราชวงศ์ที่ 3 แห่งอียิปต์โบราณสมัยราชอาณาจักรเก่า พระนามของพระองค์เป็นที่รู้จักในพระนามที่แผลงเป็นกรีกว่า โทโซทรอส (จากแมนิโธ) และ เซโซทรอส (จากยูซิเบียส) พระองค์เป็นพระราชโอรสในฟาโรห์คาเซเคมวีกับสมเด็จพระราชินีนิมาอัตฮัป โจเซอร์เป็นที่รู้จักจากพีระมิดขั้นบันไดของพระองค์ ซึ่งเป็นอาคารหินขนาดมหึมาที่เก่าแก่ที่สุดในอียิปต์โบราณ
พระราชกรณียกิจที่สำคัญ.
การสร้างพีระมิดขั้นบันได.
ฟาโรห์โจเซอร์เป็นฟาโรห์พระองค์แรกที่มีดำริให้สร้างพีระมิดขั้นบันไดของพระองค์เองเป็นต้นแบบของพีระมิดทรงสามเหลี่ยม โดยมีอัครเสนาบดีและสถาปนิกที่มีชื่อเสียงเป็นผู้ออกแบบและควบคุมการก่อสร้างคืออิมโฮเทป อิมโฮเทปนับว่าเป็นผู้ที่มีความคิดสร้างสรรค์เป็นเลิศ จึงกล้าคิดออกแบบพีระมิดขนาดใหญ่อย่างที่ไม่มีใครเคยสร้างมาก่อน โดยพีระมิดแห่งแรกนี้มีขนาดกว้างประมาณ 115 เมตร ยาวเกือบ 140 เมตร สูง 60 เมตร เป็นพีระมิดลักษณะขั้นบันได 6 ขั้น ถูกสร้างขึ้นที่เมืองซัคคารา ถือเป็นอนุสรณ์สถานที่ใหญ่ที่สุดแห่งแรกด้วยและยังคงสภาพสมบูรณ์มาจนถึงปัจจุบัน
พีระมิดที่เป็นขั้นบันไดนั้นเป็นสัญลักษณ์ว่า เป็นบันไดสำหรับย่างพระบาทสู่สวรรค์ของฟาโรห์ ภายในพีระมิดแห่งแรกนี้ มีรูปสลักหินของฟาโรห์โจเซอร์ในท่าประทับนั่งบนบัลลังก์ ถือเป็นประติมากรรมชิ้นที่เก่าแก่ที่สุด บริเวณข้างพีระมิดเป็นลานกว้าง ซึ่งอดีตนั้นใช้ประกอบพระราชพิธีของฟาโรห์ (หนึ่งในนั้นคือพิธีศพ)
การแก้ไขปัญหาแม่น้ำไนล์.
ในสมัยของฟาโรห์โจเซอร์ แม่น้ำไนล์ที่เคยอุดมสมบูรณ์ไหลบ่าท่วมสองฟากฝั่ง นำความสมบูรณ์มาให้ชาวไอยคุปต์ เกิดลดแห้งขึ้นมาในปีที่ 10 แห่งการครองราชย์ ความเดือดร้อนนั้นยาวนานถึง 7 ปี ไพร่ฟ้าข้าแผ่นดินได้ขอร้องให้พระองค์ช่วยเหลือ โดยขอให้พระองค์บันดาลให้แม่น้ำไนล์ไหลท่วมสองฝั่งอย่างที่เคยเป็น เพราะประชาชนคิดว่าพระองค์เป็นโอรสของเทพเจ้าที่บันดาลสิ่งสรรพได้ ฟาโรห์โจเซอร์ตระหนักดีว่าเกินความสามารถของพระองค์ เพราะทรงเป็นเพียงมนุษย์คนหนึ่ง อิมโฮเทปจึงได้ถวายคำแนะนำว่า ควรจะขอคำแนะนำจากเทพเจ้าธอธ เทพแห่งสติปัญญาผู้ชาญฉลาด ด้วยความช่วยเหลือของเทพเจ้าธอธที่ทรงแจ้งถึงภูมิปัญญาอันเร้นลับของบรรพชนแก่อิมโฮเทป เกี่ยวกับบันทึกโบราณที่บอกเล่าถึงการไหลหลากแห่งไนล์ว่า ในยุคที่เทพเจ้าราสร้างโลก ผืนดินแห่งแรกที่ผุดขึ้นมาจากผืนน้ำเรียกว่า เกาะเอเลเฟนติเน ใต้เกาะแห่งนี้เป็นต้นกำเนิดของแม่น้ำไนล์ เทพคเนมู สถิตอยู่ที่นั่นและบันดาลความอุดมสมบูรณ์ให้แก่ไนล์ แต่เมื่อเวลาผ่านไป ชาวไอยคุปต์ก็หลงลืมเทพคเนมู เมื่อฟาโรห์โจเซอร์ทราบเรื่องนี้ ก็ทรงบวงสรวงขอพรจากเทพเจ้าคเนมูทันที เทพคเนมูตอบรับคำร้องของของฟาโรห์ โดยบันดาลให้แม่น้ำไนล์กลับมาอุดมสมบูรณ์อีกครั้ง ฟาโรห์โจเซอร์ทรงสร้างมหาวิหารที่ใหญ่ที่สุดถวายแด่เทพเจ้าคเนมู หลังจากนั้นไอยคุปต์ก็กลับคืนสู่ความอุดมสมบูรณ์ในที่สุด
มูซา แดมเบเล

มูซา ซีดี ยายา แดมเบเล  เกิดเมื่อวันที่ 16 กรกฎาคม 1987 โดยทั่วไปมักเรียกว่า มูซา แดมเบเล เป็นอดีตนักฟุตบอลชาวเบลเยียม เล่นในตำแหน่งกองกลางตัวกลาง เขาได้รับการยกย่องว่าเป็นหนึ่งในกองกลางแบบบ็อกซ์ทูบ็อกซ์ที่ดีที่สุดในยุโรป เนื่องจากทักษะการเลี้ยงบอลที่ยอดเยี่ยมและความสามารถในการครองบอล
กิลวี ซีกืร์ดซอน

กิลวี โซร์ ซีกืร์ดซอน  เกิดเมื่อวันที่ 8 กันยายน พ.ศ. 2532 เป็นนักฟุตบอลชาวไอซ์แลนด์ ปัจจุบันเล่นให้กับสโมสรไวกิงเกอร์และทีมชาติไอซ์แลนด์ ในตำแหน่งกองกลางตัวรุกหรือปีกริมเส้น
ยังดีเปอร์ตวนเบอซาร์แห่งรัฐเนอเกอรีเซิมบีลัน

ยังดีเปอร์ตวนเบซาร์แห่งรัฐเนอเกอรีเซิมบีลัน เริ่มเมื่อ ค.ศ. 1773 ยังดีเปอร์ตวน เบซาร์องค์ปัจจุบันคือ ยังดีเปอร์ตวน เบซาร์ ตวนกู มูห์ริซ ขึ้นครองราชย์เมื่อ ค.ศ. 2008 ต่อไปนี้คือรายพระนามยังดีเปอร์ตวนเบอซาร์แห่งรัฐเนอเกอรีเซิมบีลัน
กันยรินทร์ นิธินพรัศม์

กันยรินทร์ นิธินพรัศม์ ชื่อเล่น เตยหอม เป็นนักแสดงหญิงชาวไทย เป็นที่รู้จักจากภาพยนตร์เรื่อง ตีสาม 3D และดีเจคลื่น PYNK 98 FM
ประวัติ.
ชีวิตส่วนตัว.
กันยรินทร์ นิธินพรัศม์ หรือชื่อเกิด ญาดานุช โรจจวัฒน์ ชื่อเล่น เตยหอม เกิดเมื่อวันเสาร์ที่ 22 เดือนตุลาคม พ.ศ. 2531 ราศีตุลย์ เกิดที่จังหวัดกรุงเทพมหานคร ประเทศไทย กันยรินทร์ เคยศึกษาระดับมัธยมศึกษาที่โรงเรียนพระหฤทัยคอนแวนต์ สำเร็จระดับปริญญาตรีจากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ เจสสิกา ภาสะพันธุ์, ชิดจันทร์ ห่ง, สุชาร์ มานะยิ่ง) และสำเร็จศึกษาระดับปริญญาโทจากคณะวารสารศาสตร์และสื่อสารมวลชน มหาวิทยาลัยธรรมศาสตร์
งานบันเทิง.
กันยรินทร์ เข้าวงการจากละครเรื่อง กลิ้งไว้ก่อน พ่อสอนไว้ (2548) รับบท เกี๊ยวซ่า และรับบท ลูกตาล พิมพ์ลักษณ์ วาสินนท์ จากละครเรื่องเซน...สื่อรักสื่อวิญญาณ ตอนเด็กหลังห้อง (2552) จากนั้นได้ห่างหายจากการเป็นนักแสดงและกลับมาเป็นพิธีกรรายการทางวิทยุ(ดีเจ) กับคลื่น PYNK 98 FM พร้อมกับแสดงโฆษณาให้กับธนาคารกรุงเทพ ในชุด "ทุกความสุข...ยิ่งใหญ่เสมอ" และงานแสดงภาพยนตร์ ในเรื่องตีสาม 3D (2555) รับบทเป็น งิ้ง
พระเจ้าโปมาเรที่ 5 แห่งตาฮีตี

สมเด็จพระเจ้าโปมาเรที่ 5 แห่งตาฮีตี  เป็นพระมหากษัตริย์แห่งตาฮีตีพระองค์สุดท้าย พระองค์ทรงครองราชย์ตั้งแต่ ค.ศ. 1877 จนกระทั่งทรงถูกบีบบังคับให้สละราชสมบัติในปี ค.ศ. 1880 พระองค์เป็นพระราชโอรสในสมเด็จพระราชินีนาถโปมาเรที่ 4 แห่งตาฮีตี ได้ดำรงตำแหน่งรัชทายาทและมกุฎราชกุมารหลังการสิ้นพระชนม์ของพระเชษฐาเมื่อวันที่ 13 พฤษภาคม ค.ศ. 1855 และทรงขึ้นครองราชย์เป็นพระมหากษัตริย์ตาฮีตีหลังการสวรรคตของสมเด็จพระราชินีนาถโปมาเรที่ 4 พระบรมราชชนนี เมื่อวันที่ 17 กันยายน ค.ศ. 1877 พระราชพิธีบรมราชาภิเษกจัดขึ้นในเมื่อวันที่ 24 กันยายน ค.ศ. 1877
พระองค์ทรงราชาภิเษกสมรสสองครั้ง ครั้งแรกวันที่ 11 พฤศจิกายน ค.ศ. 1857 เตมาริอิมาอิฮารา เจ้าหญิงแห่งฮูอาฮีเน พระองค์ทรงหย่าเจ้าหญิงเมื่อ 5 สิงหาคม 1861 ทรงราชาภิเษกสมรสครั้งที่สองกับ โจฮันนา มาเรา ตาอาโรอา เตเปา ซัลมอน (ต่อมาพระองค์ได้รับการสถาปนาเป็น "สมเด็จพระราชินีโจฮันนา มาเรา ตาอาโรอา แห่งตาฮีตี") เมื่อวันที่ 28 มกราคม ค.ศ. 1875 พระองค์ทรงหย่าเมื่อ 25 มกราคม ค.ศ. 1888
ในวันที่ 29 มิถุนายน ค.ศ. 1880 พระองค์ก็สละราชบัลลังก์ พระองค์ได้รับเงินบำนาญจากรัฐบาลฝรั่งเศสและยศตำแหน่งของเจ้าหน้าที่ตามคำสั่งของกองทหารเกียรติยศ
พระองค์เสด็จสวรรคตเนื่องจากโรคพิษสุราเรื้อรัง ที่พระราชวังปาเปเอเต พระบรมศพของพระองค์ได้รับการฝังที่สุสานกษัตริย์